title: Zoël Amberg

text: Amberg aloitti uransa karting-sarjoissa, joissa hän kilpaili vuoteen 2008 saakka. Vuonna 2009 Amberg kilpaili Italian Formula Renault -sarjassa, Formula Renault West European Cupissa ja Formula Renault Middle European Cup -mestaruussarjassa. Hän sijoittui neljänneksi Italian FR-sarjassa ja viidenneksi Sveitsin FR-sarjassa. Vuonna 2010 Amberg voitti Sveitsin Formula Renault -sarjan mestaruuden. Hän kilpaili myös Formula Abarth -sarjassa, jossa hän voitti yhden kilpailun sijoittuen loppupisteissä seitsemänneksi.


title: Zoël Amberg

text: Vuonna 2011 Amberg kilpaili GP3-sarjassa Atech CRS Racing-tallissa, jossa hän ei saavuttanut pisteitä. Samana vuonna hän ajoi European F3 Open -sarjassa kuusi kilpailua voittamalla yhden kilpailun. Vuonna 2012 Amberg siirtyi World Series by Renault-sarjaan saavuttaen kauden aikana yhden pisteen. Amberg jatkoi sarjassa vuonna 2013 saavuttaen kahdeksan pistettä. Vuonna 2014 Amberg jatkoi kolmannen kauden sarjassa saavutaen yhden kakkossijan ja 66 pistettä sijoittuen sarjan 11:ksi. Vuonna 2015 Amberg siirtyi GP2-sarjaan Lazarus -tallin kuljettajaksi.


title: KK Zagreb

text: Košarkaški klub Zagreb on kroatialainen koripalloseura Zagrebista.


title: KK Zagreb

text: Seura perustettiin vuonna 1970 nimellä KK Siget. Tätä nimeä käytettiin kuusi vuotta, jonka jälkeen nimeksi vaihdettiin OKK Novi Zagreb. Joukkue nousi Jugoslavian pääsarjaan kaudeksi 1989–1990, jolloin se sijoittui yhdeksänneksi kahdentoista joukkueen sarjassa. Vuodesta 1991 lähtien seura käytti itsestään nimeä KK Zagreb. Kansainvälisissä sarjoissa Zagreb pääsi parhaimmillaan puolivälieriin vuosien 1993, 2008 ja 2010 Korać Cupissa sekä EuroChallengessa. Ensimmäisen mestaruuden seura voitti vuonna 2008, jolloin se voitti Kroatian cup-mestaruuden. Vuonna 2011 Zagreb voitti ensimmäisen Kroatian mestaruuden, minkä myötä se osallistuu kauden 2011–2012 Euroliigaan.


title: Lauluja rakkaudesta (Kaija Koon albumi)

text: Lauluja rakkaudesta on Kaija Koon vuonna 2007 julkaisema kokoelmalevy.


title: Liskoankeriaat

text: Liskoankeriaat (Halosauridae) on piikkiankeriaskaloihin kuuluva kalaheimo. Heimon lajeja tavataan kaikista valtameristä.


title: Liskoankeriaat

text: Varhaisimmat heimoon kuuluvat fossiilit on ajoitettu liitukauden varhaisvaiheille, tällainen on muun muassa "Echidnocephalus". Nykyään liskoankeriaita elää 15 ja ne jaetaan kolmeen sukuun. Lajeja ovat muun muassa liskoankerias ("Aldrovandia roatrata"), siroliskoankerias ("Aldrovandia gracilis"), siipiliskoankerias ("Halosauropsis macrorhir"), atlantinliskoankerias ("Halosaurus guentheri") ja pikkuliskoankerias ("Halosaurus parvipennis").


title: Liskoankeriaat

text: Kooltaan liskoankeriaat ovat yleensä alle metrin. Ruumiinrakenteeltaan ne ovat pitkulaisia ja pyrstö sekä kuono ovat pitkät. Selkäeviä on yksi ja peräevä on hyvin pitkä. Liskoankeriaslajien suomut ovat melko kookkaat ja sykloidin muotoiset, väriltään ruskeat tai harmahtavat. Hampaat ovat kaloilla melko pienet. Koiraiden sieraimet ovat hyvin kehittyneet ja naaraat mahdollisesti viestivät koiraille feromonien välityksellä. Kuten naiskaloilla ja ankeriailla liskoankeriaiden poikanen on nauhamainen.


title: Liskoankeriaat

text: Liskoankeriaat elävät Atlantin, Intian valtameren ja Tyynenemeren alueella. Ne ovat syvänmeren kaloja ja elävät tyypillisesti 500–3 000 metrin syvyydessä. Kalat elävät lähellä pohjaa ja käyttävät ravintonaan pohjalla eläviä äyriäisiä ja monosukamatoja. Sukupuolijakauma on vnoutunut ja naaraita on huomattavasti enemmän kuin koiraita.


title: Tähtisarja – 30 suosikkia (Kaija Koon albumi)

text: Tähtisarja – 30 suosikkia on Kaija Koon viides kokoelmalevy, joka ilmestyi 14. kesäkuuta 2010. Yli vuosi levyn ilmestymisen jälkeen se nousi 34. viikolla vuonna 2011 Suomen virallisen albumilistan 46. sijalle.


title: Georg Elser

text: Johann Georg Elser (4. tammikuuta 1903 – 9. huhtikuuta 1945) oli saksalainen puuseppä ja kansallissosialistien vastustaja. Hänet muistetaan epäonnistuneesta yrityksestä salamurhata Adolf Hitler vuonna 1939, minkä seurauksena hänet tuomittiin keskitysleirille ja lopulta teloitettiin hieman ennen toisen maailmansodan loppua.


title: Georg Elser

text: Ennen Hitlerin vuonna 1933 tapahtunutta valtaannousua Elser kannatti Saksan kommunistista puoluetta, ei ideologisista syistä vaan koska katsoi puolueen pyrkivän työväenluokan aseman parantamiseen. Hitlerin valtaannousun jälkeen Elseristä tuli tämän vakaumuksellinen vastustaja. Hänen mielestään työväenluokan vapaus, olot ja elintaso olivat heikentyneet Hitlerin kaudella, ja hän oli havainnut saksalaisen työväestön keskuudessa vihaa Hitleriä kohtaan. Hän myös pelkäsi sotaa, johon hän uskoi Hitlerin Saksaa johdattavan. Elser katsoi, ettei näitä ongelmia voitaisi korjata muuten kuin syrjäyttämällä Saksan johto; niinpä hän syksyllä 1938 päätti murhata Hitlerin.


title: Georg Elser

text: Luettuaan lehdestä kansallissosialistisen puolueen johtajien seuraavan kokoontumisen olevan Münchenin Bürgerbräukellerissä marraskuun 1939 alussa oluttupavallankaappauksen muistojuhlan merkeissä, hän päätti toteuttaa attentaattinsa siellä. Kokoontumisten turvallisuudesta huolehti poliisin sijaan puolue, joten turvallisuusjärjestelyt eivät olleet suuri este salamurhalle. Tutustuttuaan suunnitelmansa toteutuspaikkaan Elser päätti murhata Hitlerin asettamalla aikapommin Hitlerin puhujankorokkeen takana olevan pilarin taakse. Räjähdysaineen hän varasti varustelutehtaasta jossa työskenteli ja suunnitteli sitten aikapommiinsa toimintamekanismin. Elokuun alussa 1939 hän palasi Müncheniin piiloutuen loppukesän ja marraskuun välillä rakennukseen yöksi yli 30 kertaa. Näinä kertoina hän kaiversi pomminmentävän onkalon pilariin ja poistui aamuisin sivuovesta. 6. marraskuuta pommi oli viritetty ja paikoillaan, seuraavana yönä Elser vielä palasi varmistamaan, että kaikki toimisi kuten pitäisi. Aamulla 8. marraskuuta hän suuntasi kohti Sveitsiä.


title: Georg Elser

text: Sotatilanteen vuoksi oli ilmoitettu että Hitlerin Bürgerbräukellerissä 8. marraskuuta 1939 pitämä jokavuotinen puhe alkaisi normaalia aikaisemmin ja vallankaappausyrityksen muistojuhlaa lyhennettäisiin tavanomaisesta kaksipäiväisestä. Kun Hitlerin puhe alkoi yleensä noin puoli kahdeksalta, hän aloitti sen nyt 20.10; tavanomaisen kymmeneen kestävän noin puolitoistatuntisen puheen sijaan hän puhuikin nyt alle tunnin ja lopetti 21.07. Tämän jälkeen hän poistui välittömästi seuranaan useita muita puolueen silmäätekeviä. Elserin pommi räjähti 21.20 jolloin Hitler oli jo siirtymässä 21.31 Berliiniin lähtevään junaan. Räjähdyksessä kuoli kahdeksan henkeä ja loukkaantui 63, joista 16 vakavasti.


title: Georg Elser

text: Hitlerin kuullessa murhayrityksestä hän oli junassa propagandaministerinsä Joseph Goebbelsin seurassa. Murhayritys tuli hänelle yhtä yllätyksenä kuin olemassa olleelle pienelle saksalaiselle oppositiolle, joka niin ikään oli suunnitellut Hitlerin murhaa tai syrjäyttämistä. Hitler itse arveli aluksi uutisen olleen väärä. Elser pidätettiin rutiininomaisesti jo ennen pommin räjähdystä Konstanzin lähellä Sveitsin rajalla olleella tulliasemalla, hänen pyrittyään laittomasti rajan yli. Useita tunteja räjähdyksen jälkeen rajavartijat alkoivat kuitenkin yhdistää Elserin tapahtuneeseen räjähdykseen hänen hallussaan olleiden tavaroiden – kuten Bürgerbräukelleriä esittävän postikortin – perusteella. Elser tunnusti 14. marraskuuta ja selosti toimensa ja motiivinsa täydellisesti muutamaa päivää myöhemmin.


title: Georg Elser

text: Virallinen selitys murhayritykselle oli, että se oli Ison-Britannian salaisen palvelun junailema ja toteuttaja Hitlerin poliittisen vihollisen Otto Strasserin miehiä. 9. marraskuuta pidätettiin Alankomaiden vastaisella rajalla kaksi brittiläistä agenttia, mitä saksalaiset hyödynsivät salamurhayritykseen liittyvässä propagandassa.


title: Georg Elser

text: Hitler itse ajatteli kohtalon suojelleen häntä, ja "Völkischer Beobachter" kuvaili 10. marraskuuta tapahtunutta ”Führerin ihmeelliseksi pelastumiseksi”. Todellisuudessa Hitler selvisi murhayrityksestä lähinnä hyvällä onnella: mikäli hän olisi ollut paikalla pommin räjähtäessä, olisi hän lähes varmasti saanut surmansa. Hitlerillä oli kuitenkin ollut kiire Berliiniin, sillä suunnitteilla ollut (ja sittemmin peruuntunut) länsirintaman hyökkäys oli määrä lyödä lukkoon 9. marraskuuta. Päätöksen tekoa oli jo kerran lykätty attentaattia edeltävänä päivänä.


title: Georg Elser

text: On kyseenalaista, olisiko murhayritys onnistuessaan saanut kovin paljon aikaiseksi. Hitler nautti suurta kansansuosiota ja laajan propagandan ansiosta Saksassa pidettiin Ranskaa ja Isoa-Britanniaa sotasyyllisinä. Onnistunut salamurha olisi voinut johtaa selkäänpuukotustarun kaltaiseen myyttiin, jossa Hitlerin murhan olisi katsottu heikentäneen Saksaa kriittisellä hetkellä ja hyödyttäneen maan vastustajia. Hitler kykeni jopa käyttämään pommi-iskua oman valtansa lujittamiseen.


title: Georg Elser

text: Elser siirrettiin tunnustuksensa jälkeen Sachsenhausenin keskitysleirille, jossa häntä kohdeltiin etuoikeutettuna – Hitler uskoi yhä olevansa kansainvälisen salaliiton uhri. Elseriä luultavasti säästeltiin sodan jälkeen suunniteltua näytösoikeudenkäyntiä varten, jossa hänet olisi tuomittu Ison-Britannian kätyriksi. Hänet siirrettiin vuodenvaihteessa 1944–1945 Dachaun keskitysleirille, jossa hänet teloitettiin Saksan tappion käytyä väistämättömäksi.


title: Ceolnoth

text: Ceolnoth (k. 870) oli Canterburyn arkkipiispa. Hänet vihittiin arkkipiispan virkaan heinäkuussa 833. Hänen tiedetään järjestäneen kirkolliskokouksen Croftissa Leicestershiressä vuonna 836, Astranissa vuonna 839 ja Lontoossa 845. Hän kuoli 4. helmikuuta 870.


title: Kaupungin kasvot

text: Kaupungin kasvot on Steel Cityn esikoisalbumi, joka ilmestyi vuonna 1981 levymerkillä Tilt Records. Levyllä solistina laulaa Kaija Koo.


Latvian kansanäänestys parlamentin hajottamisesta 2011 pidettiin 23. heinäkuuta 2011 silloisen presidentin Valdis Zatlersin, aloitteesta. Äänestyksessä 94,3 prosenttia äänesti maan parlamentin, saeiman, hajottamisen puolesta. Maassa järjestettiin parlamentin hajottamisen seurauksena uudet parlamenttivaalit 17. syyskuuta 2011. Zatlers perusti kansanäänestyspäivänä uuden puolueen, Zatlersin Reformipuolueen, joka osallistui näihin vaaleihin.


title: Latvian kansanäänestys parlamentin hajottamisesta 2011

text: Televisiopuheessaan 28. toukokuuta 2011 presidentti Valdis Zatlers ilmoitti, että Latviassa järjestetään kansanäänestys parlamentin hajottamisesta korruptioepäilyjen takia. Syynä tähän on parlamentin päätös olla antamatta poliisille lupaa suorittaa kotietsintää kansanedustaja Ainārs Šlesersin kotona. Puheessaan Zatlers muun muassa syytti parlamenttia valehtelusta ja oligarkkien etujen ajamisesta.


text: Latvian perustuslain mukaan maan presidentti voi järjestää kansanäänestyksen parlamentin hajottamisesta. Zatlers on ensimmäinen Latvian presidentti, joka on käyttänyt tätä oikeutta. On arveltu, että kansanäänestyksen järjestäminen oli syynä sille, ettei parlamentti valinnut Zatlersia uudelleen presidentiksi Latvian presidentinvaalissa 2. kesäkuuta 2011.


title: Karate Kid II... kertomus jatkuu

text: Karate Kid II... kertomus jatkuu () on vuonna 1986 ensi-iltansa saanut yhdysvaltalainen toimintadraamaelokuva. Elokuvan on ohjannut John G. Avildsen ja käsikirjoittanut Robert Mark Kamen. Pääosissa näyttelivät Ralph Macchio ja Pat Morita.


title: Karate Kid II... kertomus jatkuu

text: Miyagi palaa 45 vuoden jälkeen takaisin Okinawaan tapaamaan kuolemaisillaan olevaa isäänsä. Hän ottaa mukaansa Danielin, joka tapaa saarella nuoren tytön Kumikon. Miyagi menneisyys alkaa palata takaisin, kun hän tapaa 45 vuoden jälkeen rakastamansa naisen Yukien, jonka hän jätti muutettuaan Yhdysvaltoihin. Sekä vanhan ystävänsä Saton, joka on edelleen katkera Miyagille menneistä tapahtumista.


title: Jokkantii

text: Jokkantii on Erkki Liikasen säveltämä, sanoittama ja esittämä kappale, jolla hän voitti Syksyn sävel -laulukilpailun vuonna 1976.


title: Jokkantii

text: Liikanen osallistui ”Jokkantii”-kappaleella Syksyn säveleen ja voitti kilpailun finaalin, jossa kappaleen esitysnumero oli kuusi. Edellisenä vuonna hän oli voittanut kilpailun kappaleellaan ”Evakkoreki”. Liikanen osallistui seuraavan kerran Syksyn säveleen vuonna 1977.


title: Jokkantii

text: ”Jokkantii” julkaistiin singlenä, ja se oli singlelistalla marraskuussa 1976 neljäntenä ja joulukuussa viidentenä. Kappale julkaistiin myös kappaleen mukaan nimetyllä studioalbumilla, joka ylsi marraskuussa 1976 albumilistalla yhdeksänneksi. Kappaleen on myöhemmin levyttänyt Esko Rahkonen.


title: Jokkantii

text: Kappale joutui hetkeksi aikaa esityskieltoon, sillä sen väitettiin ihannoivan sota-aikaa. Liikanen kiisti jyrkästi sodan ihannoinnin. Kappaleen nimen Liikanen otti Tuntemattomasta sotilaasta, muttei tiedä mitä se tarkoittaa.


title: Bundesliiga (naisten jalkapallo)

text: Bundesliiga () on Saksan korkein naisten sarjataso jalkapallossa.


title: Bundesliiga (naisten jalkapallo)

text: Saksan jalkapalloliitto perusti naisten Bundesliigan 1990. Aluksi sarjaa pelattiin kahdessa lohkossa, mutta vuodesta 1997 alkaen sitä on pelattu yhdessä koko maan kattavassa lohkossa.


title: Etelä-Sudanin koripallomaajoukkue

text: Etelä-Sudanin koripallomaajoukkue edustaa Etelä-Sudania miesten koripallon maajoukkuekilpailuissa.


title: Etelä-Sudanin koripallomaajoukkue

text: Etelä-Sudanin maajoukkue pelasi ensimmäisen maaottelunsa ugandalaista Power-seurajoukkuetta vastaan 13. heinäkuuta 2011. Etelä-Sudan hävisi ottelun lukemin 84–86.


title: David Musil

text: David Musil (s. 9. huhtikuuta 1993 Edmonton, Alberta, Kanada) on tšekkiläis-kanadalainen jääkiekkopuolustaja, joka pelaa WHL-joukkue Vancouver Giantsissa. Edmonton Oilers varasi hänet toisella kierroksella 31. pelaajana kesällä .


title: David Musil

text: David Musil syntyi vuonna 1993 Edmontonissa, kun hänen isänsä František Musil pelasi NHL:ää Calgary Flamesissa. Musil kasvoi sekä Brittiläisen Kolumbian Deltassa että Tšekissä. Hän pelasi kotimaassaan HC Dukla Jihlavassa, jossa voitti 27 syötöllään Tšekin alle 18-vuotiaitten sarjan puolustajien syöttöpörssin kaudella 2007–2008. Seuraavalla kaudella 2008–2009 hän debytoi vain 15-vuotiaana miesten peleissä pelatessaan 14 runkosarja- ja neljä pudotuspeliottelua Tšekin toiseksi korkeimmalla sarjatasolla 1. Národní Hokejová Ligassa.


title: David Musil

text: Kaudeksi 2009–2010 Musil perheineen muutti takaisin Deltaan. Koska hän ei pelannut Pohjois-Amerikassa, häntä ei varattu WHL Bantam Draftissa. WHL-joukkue Kootenay Ice kiinnitti hänet "erikoisdraftissa", mutta Musilin pyynnöstä Kootenay myi hänet deltalaiseen Vancouver Giantsiin, josta se sai vaihdossa ensimmäisen ja viidennen kierroksen varausvuorot. Musil teki ensimmäisellä WHL-kaudellaan 2009–2010 71 runkosarjaottelussa tehopisteet 7+25=32. KHL-joukkue SKA Pietari varasi hänet ensimmäisellä kierroksella 12. pelaajana kesällä .


title: David Musil

text: Kaudella 2010–2011 Musil teki WHL:n runkosarjassa 25 pistettä. NHL-joukkue Edmonton Oilers varasi hänet toisella kierroksella 31. pelaajana kesällä 2011. Musil oli varaustilaisuuden korkein tšekkivaraus. Tilanteesta erikoisen teki se, että hänen isänsä František on Oilersin kykyjenetsijä.


title: David Musil

text: Musil edustaa kansainvälisellä tasolla Tšekkiä. Hän pelasi alle 20-vuotiaiden MM-kilpailuissa vuonna 2012. Musil pelasi myös alle 18-vuotiaiden MM-kilpailuissa vuosina 2009 ja 2011, joista jälkimmäisessä turnauksessa hänet valittiin Tšekin top-3-pelaajaksi. Vuoden 2010 turnaus jäi Musililta väliin, koska Vancouver Giants eteni WHL:n läntisen konferenssin finaaleihin saakka. Hän ei pelannut myöskään alle 20-vuotiaiden MM-kilpailuissa vuonna 2011 jalkavamman takia.


title: David Musil

text: Musil on noin 800 NHL-ottelua pelanneen puolustajan ja nykyisen Edmonton Oilersin kykyjenetsijän, František "Frank" Musilin poika. Hänen äitinsä on entinen tennispelaaja Andrea Holíková. Musilin eno on yli 1300 NHL-ottelua pelannut Bobby Holík. Myös Musilin isoisä Jaroslav Holík ja isosetä Jiří Holík ovat entisiä jääkiekkoilijoita.


title: Sam Ellis

text: Sam Ellis (s. 23. kesäkuuta 1982) on englantilainen keskipitkien matkojen juoksija. Yleisurheilun Euroopan-mestaruuskilpailuissa 2006 hän sai pronssia 800 metrillä.


title: Sam Ellis

text: Nuorena Ellis juoksi 400 metrin matkaa ja menestyi monissa nuorisokisoissa vuosina 2000–2001. Hän oli kolmas Kansainyhteisön nuorten kisoissa vuonna 2000 ja juoksi nuorten EM-kisoissa 2001 Englannin joukkueessa, joka sai hopeaa 400 metrin viestissä. Vuonna 2002 Ellis vaihtoi 800 metrin matkalle. Hän juoksi oman ennätyksensä vuoden 2006 AAA:ssa eli Yleisurheilun Britannian-mestaruuskisoissa ja pääsi sillä Göteborgin EM-kisojen joukkueeseen. Siellä hän juoksi taktisesti hyvän juoksun ja sai ensimmäisen aikuisten arvokisamitalinsa.


title: Sam Ellis

text: Ellis on syntynyt Barnsleyssä ja opiskellut arkkitehtuuria Sheffield Hallamin yliopistossa. Kauden 2007 hän kärsi polvivammasta.


title: Nitte Valo

text: Nitte Valo (s. 1977 Kiuruvesi) on suomalainen laulaja. Heinäkuussa 2014 hän liittyi Burning Point -yhtyeeseen.


title: Nitte Valo

text: Vuonna 2008 Valo valittiin Muusikoiden.net-sivustolla olleen hakuilmoituksen kautta Battle Beast -yhtyeen laulajaksi. Hän jätti yhtyeen syyskuussa 2012.


title: Dmitrij Jaškin

text: Dmitrij Jaškin (, s. 23. maaliskuuta 1993 Omsk, Venäjä) on tšekkiläis-venäläinen jääkiekkoilija, joka siirtyi huhtikuussa 2013 NHL-seura St. Louis Bluesiin. Hänen isänsä Aleksei Jaškin on entinen Venäjän superliigan ja Tšekin Extraliigan puolustaja.


title: Dmitrij Jaškin

text: Jaškin syntyi Venäjällä, mutta muutti perheineen jo kahdeksan kuukauden ikäisenä Tšekin pääkaupunkiin Prahaan, kun hänen isänsä Aleksei siirtyi Vsetínská Hokejován joukkueeseen. Aleksei viihtyi Tšekissä koko loppu-uransa, joten koko Jaškinin perhe hankki maan kansalaisuuden. Dmitrij Jaškin ja hänen isoveljensä Mikhail aloittivat jääkiekon Vsetínská Hokejován junioreissa. Kaudeksi 2008–2009 he siirtyivät HC Slavia Prahaan. Tällä hetkellä Mikhail pelaa 2. Národní Hokejová Ligaa HC Benešovin riveissä.


title: Dmitrij Jaškin

text: Keväällä 2010 Dmitrij Jaškin voitti Tšekin U18-sarjan mestaruuden. Sibir Novosibirsk varasi hänet seuraavana kesänä koko ensimmäisenä pelaajana. Samana kesänä Jaškinin varasi myös WHL-seura Calgary Hitmen numerolla 60.


title: Dmitrij Jaškin

text: Kaudella 2010–2011 Jaškin debytoi Tšekin Extraliigassa ja teki tulokaskaudellaan 33 runkosarjaottelussa tehot 3+7=10 sekä 17 playoff-ottelussa tehot 2+1=3. Hänen kauttaan lyhensi noin kuuden viikon verran marraskuussa 2010 tullut polvivamma. NHL-seura St. Louis Blues varasi Jaškinin toisella kierroksella 41. pelaajana kesällä . Kaudella 2011–2012 hän haki pelituntumaa myös sarjatasoa alempaa 1. Národní Hokejová Ligan HC Berounští Medvědistä.


title: Dmitrij Jaškin

text: Jaškin varattiin uudestaan CHL:n varaustilaisuudessa 2012. Hän siirtyikin kaudeksi 2012–2013 hänet varanneeseen QMJHL-seura Moncton Wildcatsiin, vaikka hänellä oli vielä jäljellä sopimusvuosia Slavia Prahan kanssa. Seura antoi Jaškinille luvan siirtyä ja hakea pelituntumaa Pohjois-Amerikan kaukaloista.


title: Dmitrij Jaškin

text: Jaškin edustaa kansainvälisellä tasolla Tšekkiä. Hän pelasi alle 20-vuotiaiden MM-kilpailuissa vuonna 18-vuotiaiden MM-kilpailuissa vuonna 2012, mutta vuoden 2011 turnaus jäi häneltä väliin polvivamman takia. Jaškin pelasi myös alle 18-vuotiaiden MM-kilpailuissa vuonna 2011.


title: Martin Keller

text: Martin Keller (s. 26. syyskuuta 1986 Rochlitz, Saksan demokraattinen tasavalta) on saksalainen pikajuoksija ja EM-mitalisti.


title: Martin Keller

text: Keller kuului Saksan pikaviestijoukkueeseen sen sijoituttua Pekingin kesäolympialaisissa 2008 viidenneksi ajalla 38,58. Berliinin MM-kilpailuissa 2009 hän karsiutui 100 metrin juoksussa puolivälierissä. Barcelonan EM-kilpailuissa 2010 Keller voitti Saksan pikaviestijoukkueessa pronssia Ranskan ja Italian jälkeen ajalla 38,44. Helsingin EM-kilpailuissa 2012 hän juoksi alkuerissä Saksan pikaviestijoukkueessa. Toisella kokoonpanolla loppukilpailussa juossut joukkue sijoittui toiseksi.


title: Martin Keller

text: Kellerin henkilökohtainen ennätys 100 metrin juoksussa on Ulmissa 6. heinäkuuta 2013 juostu 10,19 sekuntia ja sisäradoilla 60 metrin juoksussa Leipzigissa 26. helmikuuta 2011 juostu 6,65 sekuntia. 11. toukokuuta 2013 Keller juoksi +3,7 metrin myötätuulessa 100 metriä aikaan 9,99.


title: 9/11-totuusliike

text: 9/11-totuusliike () on näkyvin Yhdysvalloissa tapahtuneiden Syyskuun 11. päivän iskujen salaliittoteorioita tukeva ryhmä. Useimmat 9/11-totuusliikkeen jäsenistä väittävät, että New Yorkin World Trade Centerin rakennukset WTC1, WTC2 ja WTC7 räjäytettiin ja/tai että United Airlinesin lento 93 ammuttiin alas. Totuusliikkeellä ei ole yhteistä näkemystä syyllisistä, vaan liikettä yhdistää ”viralliseksi selitykseksi” koettujen eri näkökulmien, erityisesti Yhdysvaltain hallinnon näkemysten torjuminen.


title: 9/11-totuusliike

text: Osa liikkeen jäsenistä väittää, että reittiliikennelentokone ei syöksynyt Pentagoniin. Tästä ei kuitenkaan ole yksimielisyyttä 9/11-totuusliikkeen sisällä. Osa uskoo, että American Airlinesin lento 77 törmäsi Pentagoniin, mutta sen sallittiin tapahtua ajamalla armeijan puolustus alas.


title: Sädelihas

text: Sädelihas on silmässä lähellä kovakalvoa oleva lihas, jonka tehtävänä on akkommodaatio eli tarkennus katseltavaan kohteeseen. Se on parasympaattisesti hermotettu, sileä, rengasmainen lihas, jossa on rengasmaisesti, viistosti ja säteittäisesti kulkevia lihassyitä. Sädelihas on heikosti kiinni kovakalvossa, ja irtoaa helposti mikäli väliin joutuu nestettä, varsinaisesti se on etureunastaan kammiokulmassa kovakalvon kannuksessa, sekä takareunastaan suonikalvon elastisissa säikeissä.


title: Sädelihas

text: Sädelihaksen supistuminen aiheuttaa tarkennuspisteen siirtymisen lähemmäksi, koska mykiö muuttuu kuperammaksi ja sen taittovoima lisääntyy.


title: Sädelihas

text: Sykloplegia eli akkommodaatiohalvaus tarkoittaa sädelihaksen lamautumista. Esimerkiksi monilla antikolinergeillä eli asetyylikoliinireseptorien estäjillä on sädelihasta lamaava ominaisuus.


title: Alexander Kosenkow

text: Alexander Kosenkow (, s. 14. maaliskuuta 1977 Tokmok, Kirgiisien SNT, Neuvostoliitto) on saksalainen pikajuoksija ja EM-mitalisti.


title: Alexander Kosenkow

text:
Kosenkow kilpaili 100 metrin juoksussa ja Saksan pikaviestijoukkueessa Ateenan kesäolympialaisissa 2004. Pekingin kesäolympialaisissa 2008 hän juoksi jälleen Saksan pikaviestijoukkueessa, joka sijoittui viidenneksi ajalla 38,58. Münchenin EM-kilpailuissa 2002 Kosenkow sijoittui Saksan pikaviestijoukkueen mukana neljänneksi, mutta Dwain Chambersin dopingrikkomuksen myötä mestaruuden voittanut Ison-Britannian joukkue hylättiin ja Saksa nousi pronssille. Barcelonan EM-kilpailuissa 2010 Kosenkow voitti Saksan pikaviestijoukkueessa toisen EM-pronssinsa Ranskan ja Italian jälkeen ajalla 38,44. Helsingin EM-kilpailuissa 2012 Kosenkow juoksi Saksan 4 x 100 metrin viestijoukkueessa, joka sijoittui hopealle ajalla 38,44.
Kosenkowin henkilökohtainen ulkorataennätys 100 metrin juoksussa on Leverkusenissa 3. elokuuta 2003 juostu 10,14 sekuntia, 200 metrin juoksussa Ulmissa 5. heinäkuuta 2009 juostu 20,43 sekuntia ja sisäradoilla 60 metrin juoksussa Sindelfingenissa 13. helmikuuta 2000 juostu 6,62 sekuntia.


title: Johan Junnelius

text: Johan Junnelius (1694 Tervola – 10. kesäkuuta 1755 Oulu) oli pohjoissuomalainen pappi, joka toimi kirkkoherrana sekä Koutokeinossa että Oulussa. Junnelius uudisti kristinuskon opetusta Ylä-Lapin alueella, joka oli Ruotsin vallan alaisuudessa.


title: Johan Junnelius

text: Johan Mattsinpoika Junneliuksen nimen kirjoitusasu vaihtelee, etunimenä on eri aikalaiskirjoituksissa mm. Johan, Johannes sekä Johannis Ostrobotniensis. Sukunimestä käytetty versioita Junna, Junelius, Junnelius ja Junttila.


title: Johan Junnelius

text: Junnelius valmistui ylioppilaaksi Turussa 1715 ja siirtyi samana vuonna opiskelemaan Uppsalan yliopistoon teologiseen tiedekuntaan.


title: Johan Junnelius

text: Junnelius avioitui Brita Isakintytär Tornbergin (1707-1768) kanssa. Perheeseen syntyi 10 lasta. Viimeisen leposijan Junnelius sain Oulunsalossa: Oulunsalon kirkon kirkkosalin seinässä on hautausmaalta 1960-luvulla löydetty, 1800-luvulla kaiverrettu, hautaristin laatta, jonka latinankielinen teksti suomennettuna kuuluu: "Tähän hautauurnaan on kätketty Oulun entisen kirkkoherran, hyvin kunnianarvoisan ja kuuluisan Johan Junneliuksen tomumaja".


title: Johan Junnelius

text: Ensimmäisessä pappisvirassaan Junnelius toimi kirkkoherrana Kautokeinossa 1719-1745 (nykyisin Norjan puolella). Seurakunnan alaisuuteen kuului mm. Aviovaaran, Kautokeinon, Utsjoen, Jukkasjärven ja Enontekiön seurakunnat. Enontekiöltä Johan hoiti virkaansa viimeiset kolme vuotta ennen Ouluun siirtymistä.


title: Johan Junnelius

text: Johan Junnelius uudisti kristinuskon opetusta Ruotsille kuuluneella Ylä-Lapin alueella. Hän teki useita esityksiä Härnösandin hiippakunnalle 1740-1746. Esityksessä hän painotti, että kristinuskon opettajien tulee osata Ruotsin ja Lapin kieltä. Hänen esityksestään aloitettiinkin kristinuskon opettajien saamen kielen koulutus.


title: Johan Junnelius

text: Johan Junnelius oli Kautokeinon kirkkoherrana kauemmin kuin kukaan muu, ja anoi vuonna 1741 siirtoa Ylitorniolle. Viranhakemustaan hän perusteli mm. edeltäjänsä Anders Tornensiksen kurjalla kohtalolla. Kirjeessä tuomiokapitulille Junnelius kirjoitti ”En halua lapsilleni samaa kohtaloa, kuin edeltäjäni Andersin lapset kokivat. He muuttuivat tavoiltaan lappalaisiksi ja elivät mitä kurjimmassa köyhyydessä ja halveksunnan alaisuudessa”. Junnelius ei saanut virkaa, mutta neljä vuotta myöhemmin 1744 hänet nimitettiin Oulun kirkkoherraksi.


title: Johan Junnelius

text: Johan Junnelius ei ollut lainkaan ehdolla Oulun seurakunnan kirkkoherran vaaleissa vuonna 1745. Virkaan hänet nimitti kuningas Aadolf Fredrik. Hän vaikutti muun muassa Oulun kirkon uudisrakentamiseen. Muhoksen ja Oulunsalon miehet kokoontuivat vuonna 1750 pohtimaan uuden kirkon rakentamissuunnitelmia. Kirkkoherra Junnelius ehdotti tuolloin, että seurakunta tarvitsisi uuden ja tilavamman kirkon. Kivisen kirkon rakentaminen aloitettiin kuusitoista vuotta Junneliuksen kuoleman jälkeen. Se tuhoutui Oulun palossa 1822, mutta sen seinien varaan rakennettiin nykyinen Oulun tuomiokirkko.


title: Keratiitti

text: Keratiitti ("keratitis") on silmän sarveiskalvon tulehdus, jonka voi aiheuttaa virus, bakteeri tai sieni. Sen oireita ovat punoitus, tunne silmästä olevasta roskasta, rähmiminen, särky, vetistys sekä huonontunut näöntarkkuus. Oireet voivat olla samantapaisia kuin sidekalvontulehduksessa ja värikalvontulehduksessa. Keratiittipotilas tulee toimittaa lääkärin hoitoon jo samana päivänä taudin havaitsemisesta.


title: Keratiitti

text: Bakteeriperäisen keratiitin hoito perustuu spaattelilla eli lastaimella otettavaan näytteeseen ja tulehduksen tarkkaan seuraamiseen.


title: Junnelius

text: Junnelius on suomalainen sukunimi. Tunnettuja Junneliuksia ovat olleet:Muuta:


title: Gene Cole

text: Gerrard Eugene ”Gene” Cole (18. joulukuuta 1928 New Lexington, Ohio – 11. tammikuuta 2018) oli yhdysvaltalainen yleisurheilija, joka kilpaili pääasiassa 400 metrin juoksussa.


title: Gene Cole

text: Cole osallistui Helsingin kesäolympialaisiin 1952 kilpaillen sekä 400 metrin juoksussa että 4×400 metrin viestijuoksussa. Hän selviytyi 400 metrin juoksussa välieriin asti, mutta finaaliin hän ei enää päässyt. Viestijuoksussa Cole sekä hänen joukkueeseensa kuuluneet Ollie Matson, Charles Moore ja Mal Whitfield saavuttivat hopeaa.


title: Gene Cole

text: Cole kuoli 89-vuotiaana 11. tammikuuta 2018.


title: Organofosfaatit

text: Organofosfaatit ovat fosforihapon ja alkoholin muodostamia estereitä. Niitä käytetään hyönteismyrkkyinä, orgaanisessa synteesissä, katalyytteinä ja hydraulisissa nesteissä.


title: Organofosfaatit

text: Olomuodoltaan organofosfaatit vaihtelevat nesteistä vahamaisiin ja kiinteisiin valkoisiin aineisiin riippuen alkyyli- tai aryylisubstituenttien lukumäärän mukaan. Ne hajoavat veden vaikutuksesta, joskin nopeudessa on eroja riippuen substituenteista. Trialkyylifosfaatit ovat neutraaleja pH:ltaan, mutta mono- ja dialkyylijohdannaiset ovat happamia.


title: Organofosfaatit

text: Organofosfaatteja valmistetaan tyypillisesti käyttämällä fosforyylikloridia. Fosforyylikloridi reagoi alkoholin tai fenolien kanssa. Fenolit reagoivat hitaammin kuin alifaattiset alkoholit. Toinen tapa on käyttää fosforyylikloridin sijasta fosforipentoksidia, tällöin muodostuu usein mono- ja difosfaattien seos. Molemmilla tavoilla voidaan valmistaa myös organofosfaatteja, joiden alkoholiosat ovat erilaiset. Tuotteet puhdistetaan alipainetislauksella.


title: Organofosfaatit

text: Organofosfaatteja käytetään hyönteismyrkkyinä, emulgaattoreina, puhdistusaineissa, korkeita lämpötiloja kestävinä ja palamattomina hydraulisina nesteinä, orgaanisen kemian synteeseissä ja muun muassa trietyylifosfaattia katalyyttinä muun muassa muovinvalmistuksessa. Eräillä organofosfaateilla on myös erikoisovelluksia esimerkiksi DEHPAa käytetään metallien erotukseen liuotinuutolla.


title: Organofosfaatit

text: Eräitä organofosfaatteja käytetään hyönteismyrkkyinä, jotka estävät pysyvästi koliiniesteraasin toimintaa ja ovat voimakkaita parasympatomimeettejä. Niitä on markkinoilla useina valmisteina ja vajaana kymmenenä tehoaineena. Koliiniesteraasin toiminnan estyessä asetyylikoliini ei hajoa hermostossa, mistä seuraava kuolinsyy olla kouristukset, tukehtuminen lisääntyneeseen limaneritykseen, tai hengityslihasten lamautuminen.


title: Organofosfaatit

text: Organofosfaatit ovat myrkyllisiä monille eläimille, mukaan lukien ihmiselle. Niiden LD-arvo vaihtelee suuresti: rotilla malationin 12 000 mg/kg:stä atsinfossin 13 mg/kg:een. Malationi, joka on vain lievästi myrkyllistä nisäkkäille, muuttuu hyönteisessä aktiiviseksi malaoksoniksi nopeammin kuin nisäkkäissä. Hydrolyysi tehottomiksi yhdisteiksi puolestaan on hyönteisissä hidasta, mutta nisäkkäissä nopeaa. Organofosfaatit voivat imeytyä ruoansulatuskanavasta, keuhkoista tai ihon lävitse. Myrkytystä voidaan hoitaa atropiinilla, joka on antikolinergi eli asetyylikoliinin toimintaa estävä aine.


title: Organofosfaatit

text: Eräät taistelukaasut, kuten sariini, kuuluvat organofosfaatteihin. Organofosfaatteja on käytetty myös itsemurhamyrkkyinä, mikä yleistyi myös Suomessa, kun lehdistö kertoi parationin käytöstä itsemurhamyrkkynä Saksassa (""Bladan®-itsemurhat"", erään parationivalmisteen mukaan).


title: Organofosfaatit

text: Ekotiopaatti on organofosfaatti, jota käytetään glaukooman hoitoon potilailla, joilla muut lääkkeet eivät ole tehonneet. Sen käytössä on oltava erittäin huolellinen systeemisten haittavaikutusten ehkäisemiseksi.


title: Anisokoria

text: Anisokoria on lääketieteellinen tila, jossa vasemman ja oikean silmän pupilli ovat erikokoiset. Tila on itsessään täysin vaaraton, ja esiintyy jopa viidesosalla väestöstä. Tällöin on kyseessä "fysiologinen anisokoria". Tila voi kuitenkin olla myös seurausta jostakin sairaudesta, vammasta tai myrkytyksestä. Tällöin on taustalla esimerkiksi migreeni, iskemia taikka antikolinergiset tai sympatomimeettiset lääkeaineet. Tutkimuksiin on aihetta ryhtyä, jos anisokoria ilmaantuu henkilölle, jolla ei ole sitä aikaisemmin ollut.


title: Anisokoria

text: Anisokorian vastakohta on isokoria, jossa silmien pupillit ovat keskenään samankokoiset.


title: Pasuunat

text: Pasuunat ("Brugmansia") on koisokasvien heimoon kuuluva kasvisuku. Siihen kuuluu seitsemän pitkäikäistä lajia, joista osa on pienikokoisia puita, osa suuria pensaita. Lajeille yhteistä ovat roikkuvat kukat ja piikittömät siemenet. Kaikki myös sisältävät myrkyllisiä antikolinergisiä tropaanialkaloideja.


title: Kidō senshi Z Gundam

text: Kidō senshi Z Gundam (, myös Mobile Suit Z Gundam) on Sunrisen tuottama japanilainen Gundam-animaatiosarja. Sitä näytettiin 50 jaksoa ANN-ketjun kanavilla Nagoya terebi pääkanavana 2. maaliskuuta 1985 – 22. helmikuuta 1986 (lauantaisin 17.30–18.00). Se tarina on jatkoa Kidō senshi Gundamille. Parhaimmillaan alussa sen katsojaluvut olivat 11,6 % ollen keskimäärin 6,4 %. Sarjan lyhenne on ”Z” (Zeeta).


title: Kidō senshi Z Gundam

text: Sarjasta tehtiin myös vuosina 2005–2006 nimellä Kidō senshi Z Gundam: A New Translation kolme kokoelmaelokuvaa, jotka näytettiin Sōchikun elokuvateattereissa.


title: Kidō senshi Z Gundam

text: On avaruusvuosisadan vuosi 0087. Yhden vuoden sodan päättymisestä on kulunut seitsemän vuotta.


title: Kidō senshi Z Gundam

text: Zeonin ruhtinaskunnan voittanut Maan liittovaltio on kasvanut ja lisännyt määräysvaltaansa avaruussiirtokunnissa samalla kohdistaen niihin yhä ankarampaa painostusta. Lopulta liittovaltion perustaa erikoisjoukon nimeltä Titaanit. Titaanien nimellisenä tehtävänä on Zeonin jäänteiden metsästys, ja heillä on absoluuttinen määräysvalta avaruuden asukkaita kohtaan. Titaanien nopeasti kasvavaa vaikutusvaltaa vastustaakseen osa liittovaltion armeijasta ja avaruussiirtokuntalaisista muodostaa liittovaltion hallinnon vastaisen järjestön, AEUGin (Anti-Earth Union Group). AEUG hyökkää Titaanien tukikohtana toimivaan Side 7:n ”Green Oasis” -siirtokuntaan, ja siirtokunnassa asuva Kamille Bidan ajautuu mukaan taisteluun.


title: Kidō senshi Z Gundam

text: Tämä aloittaa sarjan tarinan, joka keskittyy AEUGin ja Titaanien konfliktiin ja lopussa myös Zeonin jäänteistä muodostuneen Axis-valtion toimiin.


title: Kidō senshi Z Gundam

text: Kidō senshi Z Gundam jatkoi suunnattomaksi hitiksi ja yhteiskunnalliseksi ilmiöksi osoittautuneen Kidō senshi Gundamin tarinaa (tarkkaan ottaen se on jatkoa kolmelle Gundam-elokuvalle pikemminkin kuin televisiosarjalle). Hahmot ja Gundamien design uudistettiin, ja vanhat hahmot esiintyvät aiempaa vanhempina. Kidō senshi Gundam oli pohjautunut selkeälle ”liittovaltio vastaan Zeon” -skenaariolle, mutta Z Gundamin keskiössä oli monimutkainen Maan hallituksen ja sitä vastustavan organisaation vastakkainasettelu, johon tarinan loppuvaiheilla sotkeutuvat vielä Zeonin armeijan jäänteet. Kidō senshi Gundamissa monesti nähdyt mobile suitien lähitaistelut vähenivät, ja sädekiväärein käytyjen ampumataistelujen osuus kasvoi.


title: Kidō senshi Z Gundam

text: Tarinan kertojana toimi Henken Bekkenerin ääninäyttelijä Jūrōta Kosugi. Kertoja ei juurikaan kertonut taistelutilanteista, vaan häntä käytettiin lähinnä kertaamaan edeltäneet tapahtumat ja antamaan osviittaa tulevista. Seuraavan jakson teaserissä esiintyi aina ”Kimi wa, toki no namida o miru” (Näet ajan kyyneleet) -slogan.


title: Kidō senshi Z Gundam

text: Sarjan nimen ”Ζ” on kreikkalaisten aakkosten zeeta-kirjain, mutta kirjoittamisen helppouden vuoksi se monesti tulkitaan latinalaisten aakkosten Z-kirjaimena.


title: Kidō senshi Z Gundam

text: Sarjan hahmoihin kohdistuneet uudistukset, sen edetessä jatkuvasti esiintyvät uudet custom- ja muuntuvat mobile suitit sekä vaikeasti ymmärrettävä juoni saivat monet vanhat Gundam-fanit tyytymättömiksi uuteen sarjaan. Aikanaan sarja jakoi mielipiteet jyrkästi, mutta 1990-luvun lopun nuoremmat Gundam-fanit pitävät sitä standarditeoksena.


title: Kidō senshi Z Gundam

text: Suunnitteluvaiheessa sarjan nimi oli ”Gyakushū no Char”, josta lopulta tuli seuraavan Gundam-elokuvan nimi (kts. myös romaaniversio).


title: Kidō senshi Z Gundam

text: Bandain ja Sunrisen tuottamat mecha-animet Sentō-mecha Xabungle, Seisenshi Dunbine ja Ginga hyōryū Vifam eivät yltäneet Kidō senshi Gundamin kaupallisen menestyksen tasolle. Bandai ehdotti uuden Gundam-sarjan tekoa, sillä vaikka uutta Gundam-materiaalia yhä esiteltiin Mokei jōhō - ja Comic Bonbon -lehdissä, Gundam-tuotteiden myynti ei enää ollut samalla tasolla kuin kolmen elokuvan pyöriessä teattereissa. Kidō senshi Gundamin pääsponsori ja sarjaan pohjautuvia leluja valmistanut Clover oli mennyt konkurssiin, joten Bandai vastasi myös Z Gundam -lelujen tekemisestä, ei vain pienoismalleista.


title: Kidō senshi Z Gundam

text: Sarjan tuotanto käynnistyi Seisenshi Dunbinen lähetyskierroksen alun aikoihin. Ennen Z Gundamin alkua näytettiin televisiossa myös Jūsenki L-Gaim, joten Z Gundamin tuotantoaika oli televisioanimaatiosarjaksi poikkeuksellisen pitkä. Z Gundamin design oli kuitenkin niin monimutkainen ja sen muodonmuutoskyky hankala käsitellä, että sen muotoilun lopullinen viimeistely ja mechan tuotteistus myöhästyivät aiotusta pitkästä aikataulusta huolimatta. Tämä johti siihen, että Z Gundam siirrettiin tekemään ensiesiintymisensä vasta puolessa välissä sarjaa. Sarjan alkupuolelle tarvittiin siten jostakin pääosa-mecha. Ongelman ratkaisuksi ehdotettiin Mobile Suit Variationien Full Armor Gundamin ja Heavy Gundamin kaltaista ”vahvistettua Gundamia”. Konseptin pohjalta suunniteltiin pääosarobotiksi Gundam Mk-II.


title: Kidō senshi Z Gundam

text: Sarjan mobile suiteihin kaivattiin tuoreutta kuitenkin samalla vanhan Gundamin päälinjat säilyttäen, joten suunnitelutyöhön osallistui useita uuden sukupolven nuoria suunnittelijoita. Alussa työtä johti edeltävän Jūsenki L-Gaimin suunnittelijakin toiminut Mamoru Nagano, mutta hänen työstämänsä Rick-Dias ja Galbaldy β -robotit saivat nuivan vastaanoton Sunrisen johdolta, ja Nagano sai jättää tehtävänsä taakseen juuri ennen Z Gundamin lähetysten alkua. Hänen tilalleen kutsuttiin hätäisesti Kidō senshi Gundamin mecha-suunnittelija Kunio Ōkawara ja tuolloin vain 21-vuotias Kazumi Fujita, joka kokosi ja työsti Ōkawaran ja Naganon ideat valmiiksi. Muun muassa Gundam Mk-II, Hi-Zack ja Asshimar olivat Ōkawaran luonnostelemia ja Fujitan viimeistelemiä, Hyakushiki taas oli Naganon alkuperäisidea.


title: Kidō senshi Z Gundam

text: Sarjan alussa esiintyvien koneiden suunnittelun päätyttyä Fujita vastasi jonkin aikaa design-työstä yksin, mutta jotta useampia mahdollisuuksia voitaisiin tutkia, joukkoon liittyi sarjan loppua kohden ensin ZZ Gundamin suunnitellut piirtäjä ja pienoismallintekijä Makoto Kobayashi sekä myös monia muita, kuten Kazuhisa Kondō, animaattori Kōichi Ōhata, Nobuyoshi Haraba ja suunnittelija Yoshinobu Sayama. Myös Nagano, joka kerran oli erotettu pääsuunnitelijan paikalta, sai tilauksen suunnitella Qubeley- ja Hambrabi- mobile suitit.


title: Kidō senshi Z Gundam

text: Monet Mobile Suit Variation -roboteista esiintyivät myös sarjassa, ja niiden pienoismallit laskettiin uudelleen myyntiin uusissa pakkauksissa. Tomino oli sitä mieltä, että sarjassa pitäisi esiintyä myös vanhan mallisia, yhden vuoden sodan aikaisia mobile suiteja, jotta katsojille välittyisi seitsemän vuoden kuluminen. Tomino valitsi sellaisia robotteja, joiden ulkomuodosta tämä välittyi yhdellä silmäyksellä.


title: Kidō senshi Z Gundam

text: Kidō senshi Z Gundam kasvatti huomattavasti Gundam-pienoismallien myyntiä ilmestymisvuonnaan, mutta Katsumi Kawaguchin mukaan se ei silti täyttänyt Bandain sille asettamia odotuksia kaupallisesti. Satoru Matsumoton mukaan syynä odotettua heikompaan myyntiin oli pienoismallien korkea hinta, joka taas oli seurausta monimutkaisesta designistä.


title: Kidō senshi Z Gundam

text: Bandai Visualin vuonna 1994 julkaisemat LD-boksit 1 ja 2 myivät 35 000 kappaletta ollen suuri myyntimenestys. LD-boksien myynti muodosti 20 % tuon ajan Bandai Visualin myynnistä. Osa 1 ylsi Oriconin LD-listan toiseksi, osa 2 peräti ensimmäiseksi. Vuonna 2001 laskettiin myyntiin DVD-boksi, jonka levyjen yksittäismyynti ylsi 950 tuhanteen. Jos LD-boksien levyt lasketaan yksittäin, ne myivät 455 tuhatta kappaletta, joten DVD-levyt myivät yli kaksinkertaisen määrän. Yksittäiset DVD:t ja vuokra-DVD:t mukaan lukien kokonaismyynti yltää 1,28 miljoonaan.


title: Kidō senshi Z Gundam

text: Japanin kirjailijoiden, säveltäjien ja julkaisijoiden tekijänoikeusjärjestö JASRAC julkaisi 18.5.2005 julkaisi vuoden 2004 töiden käyttömaksuihin perustuvan jakelumäärärankinglistan. Listalla kymmenentenä oli ”Kidō senshi Z Gundamin taustamusiikki (säveltäjä Shigeaki Saeguchi)”. Sarjan musiikkia käytetään usein paitsi Super robot taisenin kaltaisissa liitännäispeleissä, myös japanilaisissa uutis- ja varietyohjelmissa taustamusiikkina.Mobile suitit ja mobile armorit on listattu artikkelissa Avaruusvuosisadan sotakoneet#Kidō senshi Z Gundam.


title: Kidō senshi Z Gundam

text:
Muut aseet löytyvät artikkelista Gundam-sarjan sotalaivat ja muut aseet#Kidō senshi Z Gundam
Kappaleet ”Z – toki o koete” (albumilta Solitaire, 1972) ja ”Hoshizora no believe” (albumilta Steppin’ Out, 1976) oli julkaistu aiemmin Neil Sedakan levyillä, ja niihin tehtiin uudet, japaninkieliset sanat Z Gundamia varten. ”Mizu no hoshi e ai o komete” oli kuitenkin uusi kappale. Z – toki o koeten Sedakan alkuperäisversio Better Days Are Comingin tekoon osallistuivat kaikki ne muusikot, jotka myöhemmin muodostaisivat 10cc-yhtyeen. Solitaire-levyä ei pitkään aikaan julkaistu CD:llä, mutta lokakuussa 2008 se viimein tuli myyntiin ”Emergence/Solitaire”-levyn muodossa.


title: Kidō senshi Z Gundam

text: Mamoru Nagano mainitsi eräässä tapahtumassa sarjan ensilähetyskierroksen aikaan, että yhtenä ideana oli käyttää tunnuskappaleena jotain Van Halenin kappaletta. ”Mizu no hoshi e...” oli Hiroko Moriguchin debyyttikappale levymarkkinoilla.


title: Kidō senshi Z Gundam

text: Satomi Majiman laulama ”Hush a Bye” oli alun perin tarkoitettu Muteki kōjin Daitarn 3:n taustakappaleeksi. Lopulta sitä kuitenkin käytettiin Z Gundamin kohtauksessa, jossa Majiman aviomies Tōru Furuyan esittämä Amuro Ray esiintyy.


title: Kidō senshi Z Gundam

text: Kun sarja näytettiin uudelleen TV Tokyolla vuonna 1988, 2. jaksosta eteenpäin siirryttiin käyttämään loppupuoliskon alkumusiikkia. Bandai Channelilla katsottavissa olevissa jaksoissa tunnuslaulut on vaihdettu tekijäoikeudellisistä syistä. Alkuperäiset laulut voi kuulla vain VHS-, LD-, ja DVD-julkaisuissa tai paikallisten televisiokanavien uusinnoissa.


title: Kidō senshi Z Gundam

text:
Kolikkopeli issa ja sen parannellussa -versiossa tunnuslaulut Hoshizora no believeä lukuun ottamatta esiintyvät. Sen konsoliversio ista lauluja ei kuitenkaan löydy. Vs.-sarjan seitsemännessä -pelissä Z Gundam on ainoa Gundam-sarja, jonka tunnuslaulua ei kuulla pelissä. Kahdeksannessa -pelissä käytetään elokuvan taustamusiikkia.
Elokuvat tehtiin Kidō senshi Z Gundam -televisiosarjan 20-vuotisjuhlan kunniaksi. Ne olivat ensimmäiset Gundam-elokuvat kolmeen vuoteen sitten kahden ∀ Gundam -elokuvan, Chikyūkōn ja Gekkōchōn. Tuotannon alkuvaiheessa niistä aiottiin yksinkertaisesti tv-sarjan osista koottuja kokoelmaelokuvia Kidō senshi Gundam - ja ∀ Gundam -elokuvien tavoin, mutta Tomino otti teemakseen antaa sarjan julmalle ja surulliselle tarinalle ”uuden tulkinnan ja näkökulman” ja muokkasi kolme elokuvaa itse uudelleen (toimien itse ohjaajana, käsikirjoittajana ja storyboardin tekijänä).


title: Kidō senshi Z Gundam

text: Elokuvien markkinoinnissa käytettyjä sloganeita olivat ”Uusi alku on sykkivä sielu. Vapauta ’Z’!” ”Suudelman muisto...” ja ”Tuntematon lopetus... Z:n uuden tulkinnan päätösosa. Löytääkö ihminen lämpöä avaruuden tyhjyydestä?!”


title: Kidō senshi Z Gundam

text: Elokuvat tehtiin erikoisella tavalla, jossa vanhaan tv-sarjan animaatiomateriaaliin lisättiin uusia animoituja osia. Uutta animaatiomateriaalia vanhennettiin keinotekoisesti, jotta se istuisi paremmin vanhaan. Elokuvien ensi-illan aikaan Tomino sanoi valinneensa tämän työskentelytavan, koska oli sitä mieltä, että jos elokuvat tehtäisiin kokonaan uudesta materiaalista, ei kyse olisi enää Z Gundamista. Joissakin kohtauksissa vain osia vanhasta materiaalista, kuten esimerkiksi mobile suitien ohjaamojen näyttöjä, muokattiin uudelleen.


title: Kidō senshi Z Gundam

text: Televisiosarjassa monet taistelukohtaukset olivat pääasiassa ampumataisteluita, mutta elokuvan taisteluihin lisättiin lähitaistelua: esimerkiksi Kamillen Gundam Mk-II:n ja Lilan Galbaldy β:n taistelussa Kamille osuu Lilan mobile suitiin kierrepotkulla.


title: Kidō senshi Z Gundam

text: Ääninäyttelijöiden listassa oli tv-sarjassa Char Aznable listattu ensimmäisenä, mutta Koibitotachi-elokuvasta eteenpäin ensimmäisenä listattiin Kamille Bidan.


title: Kidō senshi Z Gundam

text: Uusissa animaatio-osuuksissa monet mobile suitit, jotka suunniteltiin televisiosarjan valmistumisen jälkeen, tekevät cameo-eiintymisiä. Näihin kuuluvat mm. Kidō senshi Gundam 0083 – Stardust Memoryn GM Cannon, GM Custom ja GM Quel sekä Advance of Z – Titans no hata no moto ni -teosten Gundam TR-1 Hazel.


title: Kidō senshi Z Gundam

text: Elokuvien tarina on pääpiirteissään sama kuin tv-sarjassa. Monia yksittäisiä tapahtumia on leikattu, ja koska tarinasta oli tehty aiempaa ”reippaampi”, sarjassa kapinallisesta Kamillesta on tullut elokuvissa yhteistyöhaluisempi. Myös monia relevisiosarjan repliikkejä on muutettu ja leikattu.


title: Kidō senshi Z Gundam

text: Suuri osa televisiosarjan ääninäyttelijöistä, yli 20 henkeä, vaihdettiin uusiin elokuvia tehtäessä. Tomino pani Kamillea esittävän Nobuo Tobitan osallistumaan koe-esiintymiseen ja kertoi tälle, että roolitukseen saattaa tulla muutoksia. Osa televisiosarjan ääninäyttelijöistä, kuten Fa Yuirya esittänyt Miyuki Matsuoka, oli vetäytynyt ääninäyttelijän töistä, mikä pakotti korvaamaan heidät uusilla. Nämä muutokset ovat vaikuttaneet myös elokuvien jälkeisiin peleihin, joissa Z Gundamin hahmoja esiintyy. Liki kaikissa peleissä elokuvien ilmestymisen jälkeen on käytetty uusia ääninäyttelijöitä.


title: Kidō senshi Z Gundam

text: Four Murasamea esittänyt Saeko Shimzu vaihdettiin Yukanaan, Sarah Zabiarovia esittänyt Yūko Mizutani vaihtui toisessa elokuvassa Chizuru Ikewakiin ja kolmannessa Kaori Shimamuraan. Shimizu ja Mizutani ovat sanoneet, ettei heitä edes pyydetty toistamaan roolejaan. Shimizun julkaisemissa muistiinpanoissa Tomino oli asiasta kysyttäessä sanonu ääniohjaajan huijanneen häntä. Ohjaaja on kuitenkin myöhemmin sanonut aikoneensa alusta asti käyttää Fan ja Sarah’n rooleissa uusia näyttelijöitä ja pohtineensa asiaa tarkoin ääniohjaajan kanssa.


title: Kidō senshi Z Gundam

text:
Hirotaka Suzuki (Bright Noa) ja Kōji Totani (Kacricon Cacooler) menehtyivät kolmannen, Hoshi no kodō wa ai -elokuvan nauhoitusten päättymisen jälkeen, joten elokuva jäi heidän viimeiseksi työkseen. Kolmannen elokuvan lopussa esiintyvän Sayla Massin äänenä käytettiin edesmenneen Yō Inouen tv-sarjaan nauhoitettuja repliikkejä sellaisenaan.
Elokuvien tunnuslauluista vastasi Tominon ystävä ja vannoutunut Gundam-fani Gackt. Taustamusiikit taas toimitti tv-sarjan tavoin Shigeaki Saegusa.


title: Kidō senshi Z Gundam

text: Mobile suitien käyntiäänet ja muut tehosteet vaihdettiin jo toimintansa lopettaneen E & M Planning Centerin tehosteista Fizz Sound Creationin vastaaviin. Näin ne vastasivat Kidō senshi Gundamin ja Kidō senshi Gundam 0083 – Stardust Memoryn tehosteita.Ensimmäistä Hoshi o tsugu mono -elokuvaa ei näytetty kovinkaan laajalti – vain 86 teatterissa koko Japanissa – mutta se ylsi silti katsojatilastojen kolmanneksi. Viisi viikkoa ensi-iltansa jälkeenkin se oli vielä kymmenen katsotuimman joukossa. Elokuva sai myös Tokyo Anime Award -palkinnon teatterianimaatioiden sarjassa. Kidō senshi Z Gundam II – koibitotachi -elokuvan näytöspaikkojen määrä kasvoi 104:ään, ja Kidō senshi Z Gundam III – hoshi no kodō wa ai -elokuvan 106:een. Kidō senshi Z Gundam kokoi elokuvien myötä renessanssin kaikissa medioissa.


title: Kidō senshi Z Gundam

text: Useat 3D-tietokoneanimoiduista Gundam Evolve -lyhytanimaatioista käyttävät sarjan robotteja ja tapahtumia. Näitä ovat:


title: Kidō senshi Z Gundam

text: Tv-sarjan aikaan Kazuhisa Kondō teki siitä sarjakuvaversion, joka julkaistiin Comic Bonbon -sarjakuvalehdessä. Sarjakuva seuraa melko tarkkaan televisiosarjan juonta, mutta siinä esiintyy vain sarjakuvaa varten luotuja mobile suiteja. Kondō teki niin ikään sarjan pohjalta rinnakkaismaailmaan sijoittuvan Side Story of Gundam Z -sarjakuvan, jota julkaistiin Mokei jōhō - ja B-Club-lehdissä. Sarjakuvassa on useita eroja alkuteokseen nähden: Char (Quattro), jonka sisko Saylan Bask on ottanut panttivangiksi, taistelee Titaanien riveissä, AEUG on Zeonin jäänne, Kamille entinen Zeonin kansalainen ja pääosa-mechan nimi on ”Z Gantuf”. Sarjakuva päättyi lopulta keskeneräisenä.


title: Kidō senshi Z Gundam

text: Tv-sarjan lähetysten aikaan Kindaieigasha julkaisi myös animaatiosarjan still-kuvista koostettuja sarjakuvia. Yksi kirja käsitti 5 televisiosarjan osaa, ja kirjoja julkaistiin yhteensä 10. Kuvien valinnasta ja kansikuvista vastasi televisiosarjan animaatio-ohjaajanakin toiminut Yasuhiro Seo. Hahmojen vuorosanoja oli kuitenkin muokattu ja leikattu huomattavasti televisiosarjaan nähden. Vuonna 2009 Kindaieigasha julkaisi sarjakuvat restauroituina painoksina.


title: Kidō senshi Z Gundam

text: Elokuvien julkaisun aikoihin kunkin elokuvan sarjakuvaversio julkaistiin Gundam Ace -sarjakuvalehdessä. Jokaisesta sarjakuvasta vastasi eri piirtäjä. Sivutarina Kidō senshi Z Gundam: Day After Tomorrow – Kai Shiden no report yori -sarjakuvaa julkaistiin myös samaisessa lehdessä.


title: Kidō senshi Z Gundam

text: Vuodesta 2011 Gundam Acessa on julkaistu elokuvien animaatio-ohjaajana toimineen Hiroyuki Kitazumen sarjakuvaa Kidō senshi Z Gundam Define -sarjakuvaa. Se jatkaa saman piirtäjän -sarjakuvaa ja kertoo tapahtumista Charin (Quattron) näkökulmasta.


title: Kidō senshi Z Gundam

text: Yoshiyuki Tomino kirjoitti televisiosarjan esityksen aikaan sarjan viisiosaisen romaaniversion, jonka julkaisi ensin Kōdansha, sittemmin Kadokawa shoten. Kuten edeltävän Kidō senshi Gundaminkin tapauksessa, romaaniversion tapahtumat poikkeavat televisiosarjan kulusta. Tarina ei myöskään ole jatkoa Kidō senshi Gundamin romaaniversion tarinalle.


title: Kidō senshi Z Gundam

text: Ennen televisiosarjan lähetysten alkua vuonna 1984 suunniteltiin myös ”Gyakushū no Char” -romaania, joka olisi jatkanut alkuperäisen Gundam-romaanin tarinaa. Huomio kuitenkin siirtyi uuden televisiosarjan romaaniversioon, kun sellainen päätettiin tehdä.


title: Kidō senshi Z Gundam

text: Mamoru Nagano piirsi Kōdanshan romaanien kannet, joissa robottien ja hahmojen yksityiskohdat ja puvut poikkeavat animaatiosta. Kannen ”Nagano-tyylistä” Gundamia käsiteltiin tarkemmin Model Graphix -pienoismallilehdessä, ja sitä voidaan pitää Gundam Sentinelissä esiintyvän Anaheim Gundamin edeltäjänä.


title: Kidō senshi Z Gundam

text: Kadokawan version kansista vastasi Haruhiko Mikimoto. Nämä piirrokset seuraavat animaatiosarjan designiä. Etusivun mobile suit -kuvat piirsi Kazumi Fujita, ja niiden yksityiskohdat poikkesivat suuresti animaatiosarjasta.


title: Kidō senshi Z Gundam

text: Vuonna 1986 julkaistiin Animage-lehden helmikuun numeron liitteenä Akinori Endōn kirjoittama ”Kidō senshi Z Gundam: Four Story – soshite, senshi ni...”. Romaani kertoo Four Murasamen vaiheista ennen Z Gundam -televisiosarjan tapahtumia, ja eräs Kidō senshi Gundamin hahmokin kuuluu päähahmoihin. Romaani julkaistiin uudistettuna painoksena syyskuussa 2009 Kadokawa Sneaker bunko -sarjassa. Kummankin version kaikesta kuvituksesta vastasi Kitazume.


title: Kidō senshi Z Gundam

text: Pelejä, joissa Z Gundamin robotit esiintyvät jossakin roolissa, on suuri määrä aina Super robot taisen -sarjasta lähtien. Alla on lueteltuna vain pelit, jotka on tehty Z Gundam -lisenssi pääroolissa.Shizuokan prefektuurin Kume no sato -tienvarsiasemalla on yksityishenkilön valmistama 1/3-mittakaavan Z Gundam -pienoismalli. Sen jaloissa on hydrauliset pumput, joilla sitä on mahdollista liikuttaa.


title: Innocent Egbunike

text: Innocent Ejima Egbunike (s. 30. marraskuuta 1961) on nigerialainen pikajuoksija, joka saavutti suurimmat menestyksensä 1980-luvulla.


title: Innocent Egbunike

text: Egbunike opiskeli Azusa Pacific Universityssä Yhdysvalloissa. Hän voitti universiadien 200 metrin juoksun Edmontonissa 1983. Helsingin MM-kilpailuissa hän oli samalla matkalla kuudes ajalla 20,63 ja karsiutui 100 metrillä puolivälierissä. Hän voitti Afrikan-mestaruuden 200 metrillä Rabatissa 1984. Los Angelesin olympialaisissa hän sijoittui 400 metrillä seitsemänneksi ja juoksi 4 × 400 metrin viestissä ankkuriosuuden Nigerian pronssijoukkueessa.


title: Innocent Egbunike

text: Egbunike sai Kairon Afrikan-mestaruuskilpailuissa 1985 kultaa 400 ja hopeaa 200 metrillä. Hän voitti samana vuonna 400 metriä Koben universiadeissa ja sijoittui kolmanneksi Canberran maailmancupissa. Seuraavana vuonna hän voitti kultaa Nairobin Afrikan kisojen 400 metrillä. Rooman MM-kilpailuissa hän sai Thomas Schönleben jälkeen hopeaa 400 metrillä ajalla 44,56.


title: Innocent Egbunike

text: Egbunike juoksi 400 metrin ennätyksensä 44,17 Zürichissä 19. elokuuta 1987. Hän voitti 400 metrin Afrikan-mestaruuden jälleen Annabassa 1988. Soulin olympialaisissa hän sijoittui 400 metrillä viidenneksi ja pikaviestijoukkueen jäsenenä seitsemänneksi. Barcelonan olympialaisissa 1992 hän karsiutui 400 metrin alkuerissä.


title: Innocent Egbunike

text: Egbunike toimi Nigerian yleisurheilujoukkueen päävalmentajana Pekingin olympialaisissa 2008.


title: Aarnihaukkapöllö

text: Aarnihaukkapöllö ("Ninox ochracea") on pöllöihin kuuluva lintu.


title: Aarnihaukkapöllö

text: Se on kotoperäinen Indonesiassa, jossa sitä tavataan Sulawesissa, mutta ei sen eteläosassa.


title: Aarnihaukkapöllö

text: Sen luontaista elinpiiriä ovat subtrooppinen ja trooppinen kuiva metsä ja subtrooppinen ja trooppinen kostea alava metsä, jokivarret ja vuoristometsät tuhannen metrin korkeuteen saakka. Sen uhkana on elinalueiden häviäminen.


title: Amiraliteettienpöllö

text: Amiraliteettienpöllö ("Ninox meeki") on pöllöihin kuuluva lintu. Sillä on ruskea naamakiehkura, jossa ei ole merkkejä, punaruskea kruunu ja selkä, juovikkaat lentosulat ja pyrstö ja valkea alapuoli, jossa on punaruskaa raidoitusta.


title: Amiraliteettienpöllö

text: Se on kotoperäinen Papua-Uudessa-Guineassa Amiraliteettisaarten Manussaarella.


title: Amiraliteettienpöllö

text: Sen luontaista elinpiiriä ovat subtrooppinen ja trooppinen alava metsä ja sitä tavataan myös maaseudulla puutarhoissa. Se on rajatulla elinalueella jokseenkin yleinen.


title: Miesmalli

text: Miesmalli on Ossi Elstelän ohjaama mustavalkoinen elokuva vuodelta 1944. Elokuvan käsikirjoitus perustuu Aino Pekkarisen romaaniin "Neiti Helin miesmalli" (1943).


title: Miesmalli

text: Elokuvan tarinassa kirjailijatohtori Timo Kalke (Olavi Reimas) on olevinaan vaatimaton kulkuri Valtteri Mäkelä saadakseen paikan taiteilija Ilona Helin (Maaria Eira) mallina. Helsingin Sanomien kriitikko epäilee, että ohjaaja ihannoi koketeeraavaa yläluokkaa, ja kulttuurista ei rahvas ymmärrä mitään. Toisen kriitikon mielestä elokuva on joka tapauksessa yksioikoinen ja kepeä musiikkielokuva, johon on ujutettu muutama seksiviittaus.


title: Mike Franks

text: Michael "Mike" Franks (s. 23. syyskuuta 1963) on entinen yhdysvaltalainen yleisurheilija, joka kilpaili pääasiassa 400 metrin juoksussa.


title: Mike Franks

text: Franks voitti 400 metrillä hopeaa 1983 MM-kilpailuissa ja pronssia sisäratojen MM-kilpailuissa 1987. Hän voitti myös maailmancupissa 1985 ennätyksellään 44,47. Tulos oli kauden 1985 paras tulos maailmassa. Lisäksi Franks voitti matkan kesäuniversiadeissa Zagrebissa 1987.


title: Herman Standertskjöld-Nordenstam

text: Herman Sigfrid Standertskjöld-Nordenstam (1854–1934) oli suomalainen vapaaherra, ulkoministeriön virkailija, kuvernementin sihteeri ja kartanonherra. Hän oli Carl August Standertskjöldin poika, mutta vailla laillista miespuolista perillistä ollut vapaaherra Johan Mauritz Nordenstam adoptoi hänet vuonna 1869. Standertskjöld-Nordenstam muistetaan parhaiten Laukon vuoden 1907 torpparihäätöjen toimeenpanijana.


title: Herman Standertskjöld-Nordenstam

text: Standertskjöld-Nordenstam omisti muun muassa Laukon kartanon Vesilahdella vuosina 1885-1923 sekä Kumpulan kartanon silloisessa Helsingin maalaiskunnassa vuoteen 1893.


title: Herman Standertskjöld-Nordenstam

text: Tunnetuin Standertsköld-Nordenstam on Laukon kartanon omistajana. Hänen aikanaan kartanon alueella olleiden torppien lukumäärä kasvoi noin 150:een. Kun kartanon torpparit vaativat taksvärkkipäivien lyhentämistä eikä pehtoori August Vikström siihen suostunut, torpparit ryhtyivät 20. toukokuuta 1906 lakkoon. Tällöin Standertskjöld-Nordenstam vaati oikeusteitse lakkoa lopetettavaksi, mihin osa torppareista suostuikin, mutta 41 torpparia häädettiin seuraavan vuoden alussa. Tapaus herätti erittäin suurta huomiota ja sitä käsiteltiin senaatissakin.


title: Herman Standertskjöld-Nordenstam

text: Standertskjöld-Nordenstam omisti myös Kumpulan kartanon Helsingin liepeillä. Vuonna 1883 hän erotti kartanon maista kolme aluetta, joilta hän alkoi vuokrata asuntotontteja. Näistä kaksi sai hänen etunimensä mukaan nimet "Hermanstad I" ja "Hermanstad II", kolmas oli "Majstad". Painetussa kartassa nämä nimet esiintyivät ensimmäisen kerran vuonna 1892. Vuonna 1893 Helsingin kaupunki osti nämä alueet, ja ne liitettiin kaupunkiin vuonna 1906. Näistä alueista Hermanstad I on nykyäänkin nimeltään Hermanni (), kun taas Hermanstad II on nykyisin osa Vallilaa ja Majstad on nykyinen Toukola ()..


title: Herman Standertskjöld-Nordenstam

text: Standertskjöld


title: Rob Druppers

text: Robertus "Rob" Druppers (s. 29. huhtikuuta 1962 Utrecht) on entinen alankomaalainen yleisurheilija, joka kilpaili pääasiassa 800 metrin juoksussa.


title: Rob Druppers

text: Druppers voitti 800 metrillä hopeaa Helsingin MM-kisoissa 1983. Lisäksi hän sijoittui kahdeksanneksi sisäratojen MM-kilpailuissa 1987. Druppers edusti Alankomaita 1988 kesäolympialaisissa, jossa hän pääsi puolivälieriin asti. Druppersin ennätys on vuonna 1985 juostu 1.43,56.


title: Rob Druppers

text: Druppers valittiin Alankomaiden vuoden urheilijaksi 1983.


title: Rob Druppers

text: Yleisurheilu-uran jälkeen Druppers on toiminut muun muassa jalkapalloseura FC Utrechtin kuntovalmentajana.


title: Michael Franks

text: Michael Franks voi tarkoittaa ainakin seuraavia:


title: Phalaena

text: Phalaena oli Carl von Linnén vuonna 1758 kuvaama perhosten suku, johon hän sijoitti kaikki yöperhosiksi katsomansa lajit kiitäjiä lukuun ottamatta. Nykyään suku ei enää ole validi, sillä se ei ole monofyleettinen. Useat tieteilijät käyttivät "Phalaena"-sukua myöhemmin myös mittareiden ("Geometridae") synonyyminä.


title: Phalaena

text: Suvun lajit on nykyään jaettu seuraaviin heimoihin:


title: Raportti eli balladi laivatytöistä

text: Raportti eli balladi laivatytöistä Maunu Kurkvaaran ohjaama mustavalkoinen elokuva vuodelta 1964.


title: Raportti eli balladi laivatytöistä

text: Tarinassa toimittaja Ilmari Niemelä (Yrjö Tähtelä) lähtee tekemään juttua laivatytöistä, ja jutunteon yhteydessä hänen ja vain laivapäällystön kanssa työskentelevän Vuokon (Anneli Sauli) välille syttyy romanssi.


title: Raportti eli balladi laivatytöistä

text: Sosiaalidraamaksi luonnehdittua sensaatioaihetta käsittelevää elokuva pidetään onnistuneena muuten paitsi henkilökuvauksen uskottavuuden suhteen. Sauli oli juuri palannut Saksasta ja tästä tuli hänen ensimmäinen elokuvansa paluun jälkeen. Aihetta oli käsitelty uutisissa, ja elokuvatekoa harkittiin muissakin yhtiöissä. Kurkvaara onnistuu saamaan sensaatioaiheeseen syvempiä ulottuvuuksia, mitä kehystää 1500-luvun cembalomusiikki. Samaa aihetta oli vähän aiemmin käsitellyt Jean-Luc Godard elokuvassaan "Elää elämäänsä".


title: U-27 (1936)

text: U-27 oli yksi kymmenestä Saksan laivaston VIIA-luokan sukellusveneestä toisessa maailmansodassa. Alus tilattiin 1. huhtikuuta 1935 AG Weseriltä Bremenistä ja aluksen kölin lasku tapahtui 11. marraskuuta 1935. Alus laskettiin vesille 24. kesäkuuta 1936 ja otettiin palveluskäyttöön 12. elokuuta ensimmäisenä komentajanaan Hans Ibbeken.


title: U-27 (1936)

text: Palveluksessa olonsa aikana "U-27" teki vain yhden taistelupurjehduksen, jonka aikana alus upotti 2 kauppalaivaa yhteensä 627 rekisteritonnia.


title: U-27 (1936)

text: "U-27" liitettiin palvelukseen otettaessa 2. Sukellusvenelaivueeseen, jossa se palveli koko lyhyen uransa. Britannian kuninkaallisen laivaston hävittäjä "HMS Forester" ja "HMS Fortune" upottivat aluksen syvyyspommein 20. syyskuuta 1939 Skotlannin länsipuolella. Koko miehistö selvisi hengissä.


title: Maailma.net

text: Maailma.net on suomalainen uutissivusto, joka julkaisee uutisia kestävästä kehityksestä, ihmisoikeuksista ja globaalikysymyksistä. Sivustolla julkaistaan myös alan tapahtumia ja jäsenjärjestöjen työpaikkoja.


title: Maailma.net

text: Maailma.net on perustettu vuonna 2000. Sitä julkaisee Suomen OneWorld -portaaliyhdistys, johon kuuluu noin 50 suomalaista järjestöä ja yhteisöä. Jäseninä ovat muun muassa Amnesty International Suomen osasto, Ydin-lehti, Taksvärkki ry, Suomen Punainen Risti, Suomen Inter Press Service ja Maailman Sivu. Maailma.net on osa kansainvälistä OneWorld-verkostoa.


title: Daa-da daa-da

text: ”Daa-da daa-da” on kappale, jolla Sammy Babitzin voitti vuoden 1972 Syksyn sävel -laulukilpailun. Kappaleen on sanoittanut ja säveltänyt Kari Kuuva. Kappale oli Babitzinin läpimurtokappale.


title: Daa-da daa-da

text: Sammy Babitzin osallistui kappaleella vuoden 1972 Syksyn sävel -laulukilpailuun. Se voitti finaalin saatuaan yli 40 000 ääntä eli noin kolmasosan kaikista äänistä. Äänimäärä oli runsaasti suurempi kuin edellisten vuosien voittajakappaleilla.


title: Daa-da daa-da

text: ”Daa-da daa-da” julkaistiin vuonna 1972 singlenä, jonka b-puolella oli kappale ”Pienen pojan nukkeshow”. Marraskuussa 1972 single oli Suomen viidenneksi myydyin. Joulukuussa se oli singlelistalla sijalla kolme ja tammikuussa kymmenentenä. Kaiken kaikkiaan singleä myytiin 7 500 kappaletta.


title: Daa-da daa-da

text: ”Daa-da daa-da” oli alun perin tarkoitus antaa Frederikin laulettavaksi. Finnlevyn Toivo Kärki ei kuitenkaan antanut Frederikin levyttää kappaletta sen rivin ”hiki pintaan täytyy saada” vuoksi. Frederikin mukaan Kärki totesi, että ”hikihän haisee pahalle, ei semmoista sanaa voi laulaa”. Kun Sammy Babitzin voitti kappaleella Syksyn sävelen, Frederikin mukaan Kärki vältteli häntä pitkään Finnlevyn käytävillä.


title: Hotelli Rantakalla

text:
Hotelli Rantakalla sijaitsee Kalajoella Hiekkasärkkäin korkeimmalla kohdalla. Hotellista avautuu suora näkymä merelle. Kirkkaalla säällä hotellin ikkunoista voi ihailla 17 kilometrin päässä sijaitsevaa Maakallan saarta.
Hotellissa on 32 huonetta, 300-paikkainen ravintola ja alakerrassa saunatilat uima-altaineen. Tien toisella puolella on 20 huonetta käsittävä rivitalo, viiden huoneiston asuntola ja 20 lomamökkiä. Lisäksi noin 500 metrin päässä sijaitsee Aurinkohiekkojen 20 lomamökkiä. Rakennusten yhteenlaskettu pinta-ala on vajaat 3 500 neliöä, mistä hotellikiinteistön koko on 1 900 neliöä.


title: Hotelli Rantakalla

text:
Rantakallan hotelli-, rivitalo- ja kahvilarakennukset valmistuivat vuonna 1972. Vuonna 1973 rakennettiin uimahalli ja pikkumökit.
Rantakallan laittoi 1970-luvun alussa liikkeelle neljä yksityistä henkilöä: kunnanlääkäri ja lääkintöneuvos Untamo Sorasto, kunnanrakennusmestari Olavi Nikkarikoski, osuuspankinjohtaja Aarne Isomäki ja urakoitsija Veikko Leskinen Pyhäsalmelta.


title: Hotelli Rantakalla

text:
Rantakallan paikalle oli tarkoitus perustaa aikoinaan kevytbetoniharkkoja valmistava tehdas. Tehdasta suunnitellut ”Kalkki-Petteri” eli Lohja-yhtiön Petter Forsström ehti kuitenkin kuolla ennen tehtaan rakentamista. Rantakallan perustajat hankkivat maa-alueen omistukseensa ja rakensivat paikalle hotellin, josta kolme osakasta myi osuutensa Lomaliitolle vuonna 1978, kun taas Sorasto luopui osuudestaan vuonna 1982. Lomaliitto myi kiinteistöt ja maa-alueet Eläke-Fennialle vuonna 2001. Lomaliitto jäi vuokralaisena jatkamaan toimintaa, kunnes se ajautui konkurssiin 10. joulukuuta 2009.
Vuonna 2011 hotelli liiketoimintoineen on siirtynyt ylivieskalaisten Antti Rantalan ja Esa Vallin omistukseen, jotka omistavat myös Hotelli Käenpesän Ylivieskasta.


title: Carol Lewis

text: Carol LeGrant Lewis (s. 8. elokuuta 1963 Birmingham Alabama) on entinen yhdysvaltalainen pituushyppääjä. Hänen veljensä Carl Lewis on moninkertainen olympiavoittaja.


title: Carol Lewis

text: Helsingin MM-kilpailuissa 1983 Lewis voitti pronssia. Seuraavana vuonna Los Angelesin olympialaisissa hän sijoittui yhdeksänneksi. Zürichissä elokuussa 1985 hän hyppäsi oman ennätyksensä 704 senttimetriä. Myöhemmin samana vuonna hän voitti pronssia yleisurheilun maailmancupista.


title: U-29 (1936)

text: U-29 oli yksi kymmenestä Saksan laivaston VIIA-luokan sukellusvene toisessa maailmansodassa. Alus tilattiin 1. huhtikuuta 1935 AG Weseriltä Bremenistä ja aluksen kölin lasku tapahtui 2. tammikuuta 1936. Alus laskettiin vesille 29. elokuuta ja otettiin palveluskäyttöön 16. marraskuuta ensimmäisenä komentajanaan Hans Fischer.


title: U-29 (1936)

text: Palveluksessa olonsa aikana "U-29" teki seitsemän taistelupurjehdusta, joiden aikana alus upotti 12 kauppalaivaa yhteensä 67277 rekisteritonnia sekä lentotukialus "HMS Courageousin".


title: U-29 (1936)

text: "U-29" liitettiin palvelukseen otettaessa 2. Sukellusvenelaivueeseen, jossa se palveli tammikuussa 1941 tehtyyn siirtoonsa 24. (koulutus)laivueeseen saakka. Alus siirrettiin 1. syyskuuta 23. laivueeseen jatkaen koulutustehtävissä ja edelleen joulukuussa 1943 21. laivueeseen.


title: U-29 (1936)

text: "U-29:n" miehistö upotti aluksensa 4. toukokuuta 1945 Kupfermühlen lahteen ja sen jäännökset romutettiin 1948.


title: Red Bull RB7

text: Red Bull RB7 oli itävaltalaisen Red Bull -tallin käyttämä auto kaudella 2011. Tallin kuljettajina toimivat Sebastian Vettel ja Mark Webber. Autolla voitettiin 12 kauden 19:stä osakilpailusta ja kuljettajien sekä valmistajien maailmanmestaruus.


title: Tim McIlrath

text: Timothy ”Tim” James McIlrath (s. 3. marraskuuta 1978 Indianapolis, Indiana) on yhdysvaltalainen rock-muusikko. Hän on punk-yhtye Rise Againstin perustaja sekä laulaja-lauluntekijä ja rytmikitaristi. McIlrath on tullut tunnetuksi myös eläinten oikeuksien sekä PETA:n tukijana. Hän noudattaa Straight Edge -elämäntapaa yhdessä Rise Againstin basistin Joe Principen ja kitaristi Zach Blairin kanssa.


title: Kääpiösferoidigalaksi

text: Kääpiösferoidigalaksit eli tyypin dSph galaksit ovat alhaisen luminositeetin omaavia galakseja, jotka ovat Linnunradan tai Andromedan kaltaisten galaksien satelliittigalakseja. Ne muistuttavat ominaisuuksiltaan kääpiöellipsigalakseja (kummankin tyypin galakseissa tähtien muodostuminen on yleensä hidasta, kummatkin ovat pallomaisia ja kummillakin on usein alhainen luminositeetti).


title: Barnard

text: Barnard voi tarkoittaa seuraavia asioita:


title: Pisan kasvitieteellinen puutarha

text: Pisan kasvitieteellinen puutarha ("Orto botanico di Pisa") on Pisan yliopiston alaisuudessa toimiva kasvitieteellinen puutarha Italiassa.


title: Pisan kasvitieteellinen puutarha

text: Luca Ghini perusti puutarhan vuonna 1544, sen jälkeen kun Cosimo I de' Medici oli nimittänyt hänet Pisan yliopiston lääke- ja kasvitieteen professoriksi. Puutarhan paikkaa on muutettu kahdesti, ja nykyiselle paikallaan se siirtyi vuonna 1591.


title: Pisan kasvitieteellinen puutarha

text: Puutarhan kasvit on jaettu kokoelmiin, ja lisäksi puutarhaan kuuluu arboretum, jossa on vanhoja puuyksilöitä. Vanhimmat näistä ovat setripuutarhassa kasvavat kuningasmagnolia ja neidonhiuspuu, jotka puutarhan prefekti Giorgio Santi istutti 1787. Vanhan myrttiyksilön mukaan nimetyssä myrttipuutarhassa on noin 140 lääkekasvilajia. Lisäksi puutarhassa on vesikasvikokoelma, jossa on erityisesti Toscanan alueelle tyypillisiä kasveja, Välimeren alueen geofyytteja, mehikasveille omistettu kasvihuone, viljelykasvien kokoelma, pieni kokoelma Apuan Alppien kasveja ja egyptilainen kokoelma, johon kuuluu kasveja, joita viljeltiin muinaisessa Egyptissä.


title: 56 Melete

text: 56 Melete on suuri ja tumma päävyöhykkeen asteroidi. Sen löysi Hermann Mayer Salomon Goldschmidt 9. syyskuuta 1857. Asteroidi nimettiin Meleten mukaan, joka oli yksi kolmesta alkuperäisestä boiotialaisesta muusasta kreikkalaisen mytologian mukaan. Asteroidin on arveltu koostuvan silikaateista ja hiiliyhdisteistä.


title: 57 Mnemosyne

text: 57 Mnemosyne on suuri päävyöhykkeen asteroidi. Sen löysi Robert Luther 22. syyskuuta 1859. Asteroidi nimettiin Mnemosynen, kreikkalaisen mytologian hahmon, mukaan.


title: Long Live Rock ’n’ Roll (kappale)

text: Long Live Rock 'n' Roll on Rainbow-yhtyeen kappale ja single samannimiseltä albumilta, joka julkaistiin vuonna 1978. Ritchie Blackmoren ja Ronnie James Dion kirjoittama kappale pääsi Britanniassa sijalle 33.


title: Long Live Rock ’n’ Roll (kappale)

text:
A-puoli
B-puoli


title: Aleksandr Harlov

text: Aleksandr Harlov (s. 18. maaliskuuta 1958 Taškent, Uzbekistanin SNT) on entinen neuvostoliittolainen yleisurheilija, joka kilpaili 400 metrin aitajuoksussa.


title: Aleksandr Harlov

text: Harlov voitti 400 metrin aitajuoksussa pronssia Helsingin MM-kisoissa 1983. Hän osallistui myös 1980 kesäolympialaisiin, jossa hän pääsi välieriin asti. Lisäksi Harlov on voittanut 400 metrin aidat kesäuniversiadeissa 1983. Harlovin ennätys lajissa on vuonna 1983 juostu 48,78.


title: 58 Concordia

text: 58 Concordia on melko suuri päävyöhykkeen asteroidi. Sen löysi Robert Luther 24. maaliskuuta 1860. Asteroidi nimettiin Concordian, roomalaisen mytologian harmonian jumalattaren, mukaan. Concordian pinta näyttää erittäin tummalta.


title: Rock Against Bush, Vol. 1

text: Rock Against Bush, Vol. 1 on Fat Wreck Chordsin vuonna 2004 julkaisema kokoelma-albumi, joka sisältää Yhdysvaltain silloista presidenttiä George W. Bushia kritisoivia punk-kappaleita. Albumi julkaistiin 4. huhtikuuta 2004, noin puoli vuotta ennen vuoden 2004 presidentinvaaleja. Albumilla esiintyy useita nimekkäitä punk-yhtyeitä, muun muassa Rise Against, Against Me! ja Authority Zero.


title: Rock Against Bush, Vol. 1

text: Levyn toinen osa, "Rock Against Bush, Vol. 2", julkaistiin saman vuoden elokuussa.* aiemmin julkaisematon kappale


title: 59 Elpis

text: 59 Elpis on suuri päävyöhykkeen asteroidi. Sen löysi Jean Chacornac 12. syyskuuta 1860. Asteroidi nimettiin Elpiksen, kreikkalaisen mytologian hahmon, mukaan.


title: 60 Echo

text: 60 Echo on melko suuri päävyöhykkeen asteroidi. Sen löysi James Ferguson 14. syyskuuta 1860. Se oli hänen kolmas ja viimeinen löytämänsä asteroidi. Asteroidi nimettiin Echon, kreikkalaisen mytologian hahmon, mukaan.


title: 61 Danaë

text: 61 Danaë on kivinen päävyöhykkeen asteroidi. Sen löysi Hermann Mayer Salomon Goldschmidt 9. syyskuuta 1860. Asteroidi nimettiin Danaën, kreikkalaisen mytologian hahmon, mukaan. 61 Danaë oli ensimmäinen asteroidi, jonka nimessä oli tarkemerkki.


title: 62 Erato

text: 62 Erato on suuri ja tumma päävyöhykkeen asteroidi. Sen löysivät Oskar Lesser ja Wilhelm Forster 14. syyskuuta 1860. Asteroidin nimettiin Eraton, kreikkalaisen mytologian hahmon, mukaan. 62 Erato oli ensimmäinen asteroidi, jonka löytäjiksi tunnustettiin kaksi henkilöä.


title: Dominic Storey

text: Dominic Storey (s. 25. lokakuuta 1989 Auckland) on uusiseelantilainen moottoriurheilija. Hän aloitti uransa karting-sarjoissa. Vuonna 2006 hän kilpaili Formula BMW Asia-sarjassa sijoittuen viidenneksi. Vuonna 2007 Storey kilpaili Toyota Racing Series-sarjassa sijoittuen seitsemänneksi. Hän kilpaili myös kaksi kilpailua Formula BMW UK sarjassa. Vuonna 2008 Storey kilpaili Formula Renault-sarjassa. Seuraavana vuonna hän kilpaili Eurocup Formula Renault, Formula Renault 2.0 ja Britannian F3-sarjoissa. Vuonna 2011 Storey kilpaili neljä kilpailua GP3-sarjassa Addax-tallissa ja kaksi kilpailua Formula Renault 3.5-sarjassa.


title: 63 Ausonia

text: 63 Ausonia on suuri päävyöhykkeen asteroidi. Sen löysi Annibale de Gasparis 10. helmikuuta 1861. Asteroidin aiottiin nimetä "Italiaksi", mutta myöhemmin sille valittiin nimi Ausonia, Italian muinainen kutsumanimi.


title: 64 Angelina

text: 64 Angelina on suuri päävyöhykkeen asteroidi. Sen löysi Wilhelm Tempel 4. maaliskuuta 1861. Asteroidin nimeäminen aiheutti kiistoja, sillä sitä ei nimetty perinteisellä tavalla mytologisten hahmojen mukaan.


title: Daniel Oliveira

text: Daniel Oliveira (s. 12. heinäkuuta 1985) on brasilialainen ralliautoilija. Hän osallistui ensimmäistä kertaa WRC-sarjaan vuonna 2009 Argentiinan rallissa, jossa hän sijoittui sijalle 23. Vuonna 2010 Oliveira kilpaili IRC-sarjassa saavuttaen kaksi pistettä. Vuonna 2011 Oliveira kilpailee WRC-sarjassa Brazil World Rally Team tallissa.


title: RN Caio Duilio

text: Caio Duilio on ollut ainakin neljän Regia Marinan ja Marina Militaren aluksen nimenä. Alukset on nimetty roomalaisen sotapäällikön Gaius Duiliuksen mukaan.


title: ULAS J1120+0641

text: ULAS J1120+0641 on kvasaari, jonka löytämisestä tiedotettiin 29. kesäkuuta 2011. Sen punasiirtymäksi on mitattu 7,085, mikä viittaa siihen, että kvasaari nähdään Maassa sellaisena kuin se oli noin 770 miljoonaa vuotta alkuräjähdyksen jälkeen eli noin 13 miljardia vuotta sitten. Tällöin se on kaukaisin havaittu kvasaari. Sen valovoima on 6,3 × 10 L ja sen keskuksessa olevan supermassiivisen mustan aukon massa 2 × 10 M


title: ANI (kuvatiedostomuoto)

text: ANI on kuvatiedostomuoto, jota käytettävät Microsoft Windows -käyttöjärjestelmän animoidut kursorit. Formaatti perustuu Microsoftin RIFF -tiedostomuotoon, jota käytetään tallentamaan animaatiotiedoston yksittäisiä kuvia. ANI-formaatti mahdollistaa tallennettujen yksittäiskuvien näyttämisen uudelleen eri järjestyksessä. Esimerkiksi, jos formaattiin on tallennettu kuvat 1, 2 ja 3, ne voi näyttää järjestyksessä 1-2-3-2-1-alusta.


title: APNG

text: APNG eli Animated Portable Network Graphics on kuvatiedostomuoto, joka toimii epävirallisena laajennuksena PNG-tiedostomuotoon. Kuvatiedostomuodon avulla voi luoda animoituja PNG-kuvia, jotka toimivat samalla tavalla kuin GIF-kuvat. APNG-kuvat tallennetaan usein PNG-tiedostomuotoon, jotta vanhemmatkin järjestelmät kykenevät esittämään kuvia (usein tosin vain ensimmäisen kuvan).


title: EC-numero

text: EC-numero (Enzyme Commission) on entsyymien katalysoimiin reaktioihin perustuva niiden luokitteluun käytettävä numerosarja.


title: EC-numero

text: Entsyymien nimeäminen on ollut sekavaa ja yleisesti käytetyt triviaalinimet eivät välttämättä kertoneet tarkasti entsyymin katalysoimasta reaktiosta. Niinpä IUBMB perusti komitean selkeyttämään entsyymien nimeämistä. Komitean työn tuloksena valmistui vuonna 1961 ensimmäinen versio entsyymien luokittelusta, jossa entsyymit jaettiin kuuteen luokkaan niiden katalysoimien reaktioiden mukaan.


title: EC-numero

text: EC-numero koostuu Tunnuksesta EC ja neljästä luvusta, jotka erotetaan toisitaan pisteillä. Ensimmäinen numero kertoo pääluokan, johon entsyymi kuuluu ja minkätyyppistä reaktiota se katalysoi. Toinen numero kertoo alaluokan ja lisätietoa reaktiosta. Kolmas numero antaa lisätietoa reaktiosta ja neljäs numero kertoo substraattispesifisyyden.


title: Rosemarie Whyte

text: Rosemarie Whyte (s. 8. syyskuuta 1986) on jamaikalainen yleisurheilija ja olympiamitalisti, joka kilpailee pikajuoksussa.


title: Rosemarie Whyte

text: Whyte on osallistunut olympialaisiin kerran, vuonna 2008. Hän sijoittui tuolloin 400 metrillä henkilökohtaisen kilpailun seitsemänneksi ajallaan 50,68 sekuntia ja oli myöhemmin 4 × 400 metrin viestissä maansa pronssia voittaneen joukkueen jäsen. Whyte juoksi samassa lajissa joukkueensa ensimmäisen osuuden Berliinin MM-kisoissa 2009 ja voitti hopeaa Jamaikan hävittyä Yhdysvalloille reilut kolme sekuntia. Daegun MM-kilpailuissa 2011 hän selviytyi 400 metrillä välieriin. Pitkässä viestissä hän juoksi avausosuuden toiseksi sijoittuneessa Jamaikan joukkueessa. Lontoon olympialaisissa 2012 hän sijoittui 400 metrillä kahdeksanneksi ja juoksi toisen osuuden pronssia saaneessa Jamaikan 4 × 400 metrin viestijoukkueessa.


title: Rosemarie Whyte

text: Whyte voitti 400 metrin Jamaikan-mestaruuden vuonna 2008. Hänen ennätyksensä 400 metrillä on 49,84 sekuntia, jonka hän juoksi Lontoossa 2011.


title: Give It All

text: Give It All on punk rock-yhtye Rise Againstin julkaisema kappale vuodelta 2004. Se julkaistiin yhtyeen kolmannen albumin, Siren Song of the Counter Culturen, ensimmäisenä singlenä. Kappaleesta kuitenkin julkaistiin jo aiemmin samana vuonna hieman Siren Song of the Counter Culturen kappaleesta poikennut versio Yhdysvaltain silloista presidenttiä George W. Bushia kritisoineella kokoelma-albumilla Rock Against Bush, Vol. 1.


title: Give It All

text: Give It Allin musiikkivideon ohjasi James Cox ja tuotti Justin Cronkite. Videossa bändi soittaa kappaletta Chicagon metrossa samalla kun ryhmä naamioituneita toimistotyöntekijöitä lähtee yöllä ulos tekemään erilaisia asioita, muun muassa vaihtamaan rauhanomaisia yhdysvaltalaisia sotilaita esittävän videon sotavideoon, liimaamaan eläintarhan häkkeihin "olen viettänyt koko elämäni häkissä" -tarroja ja kirjoittamaan McDonald'sin Big Mac -mainostauluun tekstin "42 grammaa sydänkohtausta". Tämän jälkeen toimistotyöntekijät vaihtavat päälleen normaalit puvut ja menevät töihin. Videon lopuksi yksi työntekijöistä liimaa pomonsa toimiston oveen samanlaisen tarran joita he liimasivat eläintarhaan.


title: Lasse Peltonen

text: Lasse Peltonen (28. toukokuuta 1931 Merikarvia) on Ilmajoella asuva entinen peruskoulunopettaja ja musiikkipedagogi, joka tunnetaan monien kansanmusiikkiryhmien harjoittajana ja johtajana. Näistä tunnetuin on Peuralan pelimannit.


title: Lasse Peltonen

text: Vuonna 1993 Peltonen sai Suomen Kansanmusiikkiliitolta oltermannin ja vuonna 2011 Kaustisen kansanmusiikkijuhlilta mestaripelimannin arvonimen.


title: Lasse Peltonen

text: Peltonen valmistui kansakoulunopettajaksi Rauman seminaarista 1953 ja toimi pitkään Ilmajoen Peuralan koulun opettajana. Hän perusti Peuralan pelimannit 1960-luvun alussa tukemaan koulun musiikinopetusta. Musiikkia hän on opiskellut muun muassa Etelä-Pohjanmaan Musiikkiopistossa, Klemetti-opistossa sekä yksityisesti, instrumentteinaan viulu, alttoviulu, kontrabasso, klarinetti ja laulu. Opettajia ovat olleet Harald Andersen, Jukka Hapuoja, Eino Haipus, Ilkka Kuusisto, Eelis Panula, Erkki Pohjola, Aatos Rintakoski ja Arvo Räikkönen.


title: Lasse Peltonen

text: Lasse Peltosen poika on Seinäjoen kaupunginorkesterin sellisti Jussi Peltonen ja pojanpoika sellisti Samuli Peltonen.


title: Oraonit

text: Oraonit ovat dravidalaista kurukhin kieltä puhuva kansa. Noin puolet heistä asuu Intian Biharin osavaltiossa etupäässä Chota Nagpurin tasangolla ja loput Madhya Pradeshissa, Orissassa ja Länsi-Bengalissa. Oraoneja on myös Bangladeshissa sekä vähemmässä määrin Nepalissa ja Bhutanissa. Eri arvioiden mukaan heidän kokonaismääränsä on 2–4,5 miljoonaa.


title: Oraonit

text: Oraonien uskotaan muuttaneen alueelle Etelä-Intiasta. Kulttuuriltaan heitä lähin kansa ovat mundat. Intiassa oraonien virallinen asema on ”heimokansa” (). Perinteinen elinkeino on maanviljely ja tärkein viljelyskasvi riisi. Kotieläimiä ovat vuohet, lampaat, siat, kanat ja ankat. Lisäksi harjoitetaan metsästystä, kalastusta ja keräilyä. Osa oraoneista työskentelee suurviljelmillä, kaivoksissa, rakennustöissä ja palveluammateissa.


title: Oraonit

text: Suurin osa oraoneista on perinteisen uskonnon harjoittajia ja muodollisesti hinduja. Pieni vähemmistö on kristittyjä. Naapurikansojensa mundien ja marioiden tavoin oraonit ovat tulleet tunnetuiksi kylvökauden alussa vietettävän Sarhul-juhlan yhteydessä suoritetuista ihmisuhreista. Maan hedelmällisyyden jumalattarelle tehtyjä ihmisuhreja raportoitiin vielä 1980-luvulla. Oraonit tunnetaan myös heidän keskuudessaan 1900-luvun alussa vaikuttaneista brittiläisen kolonialismin vastaisista liikkeistä.


title: Maksim Zimin

text: Maxim Zimin (ven. Максим Зимин) (s. 28. huhtikuuta 1994 Barnaul, Siperia) on venäläinen moottoriurheilija. Hän aloitti uransa karting-sarjoissa vuonna 2001. Vuonna 2005 hän voitti sekä Venäjän että Moskovan Cupin. Vuonna 2008 Zimin voitti Suomen Viking Trophyn. Vuonna 2010 Zimin kilpaili Italian Formula Abarth ja Formula Renault 2.0 sarjoissa. Hän sijoittui viidenneksi molemmissa sarjoissa. Vuonna 2011 Zimin kilpaili GP3-sarjassa Jenzer-tallissa. Britannian kilpailussa Zimin kolaroi Matias Laineen vaarallisesti ulos kilpailusta. Tämän seurauksena hänet hylättiin kilpailusta ja hän sai kilpailukiellon sprinttikilpailuun. Hän ei saavuttanut pisteitä.


title: Hierronpodenco

text: Hierronpodenco on kanarialainen metsästyskoirarotu El Hierron saarelta. Se on mitä todennäköisimmin sukua kanarianpodencolle.


title: Hierronpodenco

text: Rotu muistuttaa pienikokoista kanarianpodencoa, ja onkin tavallaan sen kääpiömuunnos. Säkäkorkeus vaihtelee n. 35 cm molemmin puolin.


title: Hierronpodenco

text: Hierronpodenco syntyi bassetin ja podencon risteymästä. Pienen kokonsa ansiosta se sopii erinomaisesti luolametsästykseen.


title: Juris Silovs

text: Juris Silovs (30. elokuuta 1950 Krāslavā – 28. syyskuuta 2018) oli latvialainen yleisurheilija ja olympiamitalisti, joka kilpaili pikajuoksussa. Hän edusti aktiiviaikoinaan Neuvostoliittoa ja seuratasolla Aizkraukles Vārpa Rigaa.


title: Juris Silovs

text: Silovs osallistui olympialaisiin ensimmäistä kertaa Münchenissä 1972. Hän oli tuolloin maansa hopeaa voittaneen 4 × 100 metrin viestijoukkueen jäsen. Silovs voitti vuonna 1973 Moskovassa pidetyissä universiadeissa kultaa 100 metriltä ajallaan 10,37 sekuntia. Hän sijoittui EM-kilpailuissa 1974 neljänneksi 100 metrillä ja oli mukana myös Neuvostoliiton neljänneksi sijoittuneessa 4 × 100 metrin viestijoukkueessa. Silovs juoksi Montréalin olympialaisissa 1976 sekä 100 metrin henkilökohtaisen matkan, jolla hän putosi jo alkuerissä että pikaviestin, jossa hän voitti pronssia.


title: Juris Silovs

text: Silovsin 60 metrin sisärataennätys 6,65 sekuntia oli aikanaan myös Neuvostoliiton ennätys.


title: Juris Silovs

text: "Lähde: IAAF"


title: Vankimusjärvi

text: Vankimusjärvi on kuivatettu järvi, joka sijaitsi tuolloin Tyrväällä paikalla, joka on nykyään Pirkanmaan Sastamalaa. Järven kuivatus aloitettiin 1800-luvun alkupuolella ja saatiin päätökseen 1940-luvulla. Kuivatuksen seurauksena saatiin viljelysmaata noin 90 hehtaaria. Nykyään kartoissa lukee entisen järven paikalla Vankimus. Maastopainauman vedet ohjataan entisen järven pohjaa myöten nykyiseen Vankimusojaan , josta ne virtaavat Kärppälänjokeen. Entisen järven pohjamaa painuu vielä kasaan. Tämä on vaikeuttanut syvempien kohtien kuivattamista ja viljely on niissä kohdin hankalaa. Näihin kohtiin ollaan puuhaamassa kosteikkoa.


title: Vankimusjärvi

text: Daniel Ekmanin kartassa 1700-luvun alusta Vankimusjärven nimi on kirjoitettu "Wangimasjärfwi".


title: Vankimusjärvi

text: Vuoden 1855−56 Kalmbergin kartastossa järvi oli nimeltään Vankimusjärvi ja se sijaitsi Tyrvään ja Karkun silloisen rajan tuntumassa. Raja seurasi järven pohjoispuolelle raivattujen peltojen reunoja niin, että kokonaisuus jäi Tyrväälle. Asutus sijaitsi pohjoisrannalla, missä olivat Järvenpään, Lumajan, Kaldilan, Watajan ja Isojärven kylät. Kartasta näkyy, että järven luonnollinen laskuoja seuraa nykyisen laskuojan reittiä. Kartan mukaan se kuului silloin Kärppälänjoen valuma-alueeseen. Järvi oli tuolloin kartasta arvioiden noin 2,5 kilometriä pitkä.


title: Vankimusjärvi

text: Vankimusjärvi oli ennen kuivaamistaan kalaisa järvi, mikä houkutteli sen rannoille asukkaita. Peltojen lisäksi tuli tarvetta heinäniityille, joita ajateltiin tuottaa järvenlaskulla. Ensimmäinen vaihe käynnistyi, kun 1800-luvun alussa kaivettiin yhdysoja Vankenojaa myöten Storminjokeen eli Ekojokeen. Tämä yritys tuotti heinämaata vain nimeksi.


title: Vankimusjärvi

text: Vuonna 1847 Satimus Abrah. Ericsson ja kumppanit pyysivät päätöstä järven kuivattamista silmällä pitäen. Ilmeisesti ainakin maanmittari on käynyt paikalla, koska hakemuksen mukana oli kaksi karttaa. Päätös tästä asiasta annettiin kaksi vuotta myöhemmin. Hanke käynnistettiin muuttamalla järven laskuojaksi Kärppälänjokeen laskeva oja. Uutta ojaa kanavoitiin noin 300 metrin matkalta. Nyt laskevan veden alta paljastui runsaammin heinämaata. Vuonna 1898 talollinen Nestor Niisuniemi kyseli vesijättömaan tuoton perään.


title: Vankimusjärvi

text: Kuivatustyö kesti varsin pitkään. Venäläisessä topografikartassa vuodelta 1909 Vatajan kylä ja Vankimusjärven rippeet on kuvattu niityksi, jonka pohjalla sijaitsi kolme pientä lampea, joita yhdisti kuivatusoja. Lopullisesti järvi kuivui 1948–1950, kun vanha kanava purettiin ja syvennettyyn ojaan upotettiin kilometrin matkalta putki. Lopulta työ saatiin valmiiksi ja lähes koko alue tuli peltoviljelyyn.


title: Ari Ichihashi

text: Ari Ichihashi (, s. 22. marraskuuta 1977) on entinen japanilainen kestävyysjuoksija, joka on erikoistunut maratonjuoksuun.


title: Ari Ichihashi

text: Hän voitti Sapporon puolimaratonin vuosina 1997 ja 1998. Sevillan MM-kilpailuissa 1999 hän voitti hopeaa maratonilla ja juoksi samalla oman ennätyksensä 2.27.02. Samana vuonna hänet valittiin Japanin vuoden urheilijaksi. Sydneyn olympialaisissa 2000 hän sijoittui maratonilla 15:nneksi.


title: Nduka Awazie

text: Nduka Awazie (s. 4. huhtikuuta 1981) on nigerialainen entinen yleisurheilija ja olympiavoittaja, joka kilpaili pikajuoksussa. Hän edusti seuratasolla yhdysvaltalaista Eastern Michigan Eaglesia.


title: Nduka Awazie

text: Awazie voitti 400 metrillä alle 20-vuotiaiden MM-kultaa Annecyssä 1998 ajallaan 45,54 sekuntia. Hän osallistui Sydneyn olympialaisissa 2000 400 metrin henkilökohtaiseen kilpailuun, jossa hän karsiutui jo ensimmäisellä kierroksella sekä 4 × 400 metrin viestiin, jossa Nigeria sijoittui alun perin toiseksi, mutta nousi voittajaksi ensimmäisenä maaliin tulleen Yhdysvaltain joukkueen jouduttua hylätyksi.


title: Nduka Awazie

text: Awazien ennätys 400 metrillä on 45,44 sekuntia, jonka hän juoksi Dakarissa 1998.


title: Bella Hartley

text: Bella Hartley (oikealta nimeltään Isabella Hartley) on kuvitteellinen hahmo australialaisessa nuortensarjassa . Häntä näyttelee Indiana Evans.


title: Bella Hartley

text: Bella tulee H2O:hon vasta 3. tuotantokaudella Emman lähdettyä maailmanympärysmatkalle. Bella on myös merenneito ja hänen voimansa on veden muutaminen gelatiiniksi ja kovettaminen kiteiksi. Bella tuli merenneidoksi jo 9-vuotiaana, kun he asuivat Irlannissa ja Bella löysi sieltä samanlaisen kuutamoaltaan kuin Mako-saarella. Bella sai tietää Cleon ja Rikkin olevan merenneitoja, kun vesilonkero veti Rikkin veteen Rikki`s baarin avajaisiltana ja Bella näki Rikkin pyrstön hänen kastuttuaan. Cleo hyppäsi veteen pelastamaan Rikkiä. Bellan seuratessa Cleoa veteen, näki Bella veden alla Cleonkin olevan merenneito. Bella laulaa Rikki`s -baarissa bändin kanssa.


title: Bella Hartley

text: Bella on luonteeltaan hauska ja iloinen. Bella on myös pirteä ja joskus vähän höpsö. Hän on myös kaunis ja temperamenttinen. Useat pojat yrittävät flirttailla hänelle, mutta Bella ei kiinnitä siihen huomiota.


title: Bella Hartley

text: Bellalla on kullanruskeat hiukset ja sinivihreät silmät. Bella on noin 165 senttimetriä pitkä. Koskettuaan veteen Bella muuttuu merenneidoksi. Bella pitää ihmisenä ollessaan mustaa kaulakorua, jossa on sininen "kide". Kide on peräisin luolasta, joka sijaitsee Irlannissa, jossa Bella muuttui merenneidoksi.


title: Bella Hartley

text: Sarjassa Bella ihastuu Williin, jota 3. tuotantokaudella esittää Luke Mitchell. Myöhemmin he alkavat seurustelemaan. Will saa tietää Bellasta, Rikkistä ja Cleosta ja lupaa, ettei kerro heistä kenellekään.


title: Oleksandr Krikun

text: Oleksandr Volodymyrovitš Krikun (s. 1. maaliskuuta 1966 Leipzig, Saksan demokraattinen tasavalta) on ukrainalainen entinen moukarinheittäjä ja olympiamitalisti. Hän edusti seuratasolla Kolos Umania.


title: Oleksandr Krikun

text: Krikun sijoittui kymmenenneksi MM-kisoissa 1995 tuloksellaan 75,52 metriä ja voitti samana vuonna universiadeista hopeaa heitettyään tuloksen 77,06. Hän osallistui seuraavana vuonna uransa ensimmäisiin olympialaisiin Atlantassa, jossa hän voitti pronssia 80,02 metriä kantaneella heitollaan. Krikun sijoittui kahdeksanneksi Ateenan MM-kisoissa 1997 ja oli yhdestoista EM-kilpailuissa 1998.


title: Oleksandr Krikun

text: Krikun karsiutui 2000-luvulla kaikissa käymissään arvokisoissa: hän oli karsintakierroksen 20. Sydneyn olympialaisissa 2000, karsintaryhmänsä yhdestoista vuoden 2001 MM-kisoissa ja karsinnan kahdeksastoista Ateenan olympialaisissa 2004, joiden lisäksi hän karsiutui myös EM-kisoissa 2002 ja MM-kilpailuissa 2003.


title: Oleksandr Krikun

text: Krikunin ennätys on 81,66 metriä, jonka hän heitti Kiovassa 2004.


title: František Janda-Suk

text: František Janda-Suk (25. maaliskuuta 1878 Postřižín – 23. kesäkuuta 1955 Praha) oli tšekkoslovakialainen yleisurheilija ja olympiamitalisti, joka edusti aiemmin urallaan Böömiä. Hänen seuransa oli Slavia Praha.


title: František Janda-Suk

text: Janda-Suk osallistui olympialaisiin ensimmäistä kertaa Pariisissa 1900, jolloin hän edusti Böömiä ja voitti hopeaa kiekonheitosta tuloksellaan 35,14 metriä. Hän kilpaili olympialaisissa seuraavan kerran Tukholmassa 1912, jolloin hän oli kuulantyönnössä viidestoista 11,15 metriä pitkällä työnnöllään ja sijoittui kiekonheitossa seitsemänneksitoista heitettyään 38,31 metriä. Janda-Suk kilpaili Pariisin olympialaisissa 1924 Tšekkoslovakian väreissä jo 46 vuoden iässä ja toimi kisojen avajaisissa maansa lipunkantajana. Hän oli kisoissa kiekonheiton 29. eli kolmanneksi viimeinen tuloksen (34,08 m) saanut.


title: František Janda-Suk

text: Janda-Sukin ennätys kiekonheitossa oli 42,45 metriä vuodelta 1909 ja kuulantyönnössä 12,15 metriä vuodelta 1911.


title: Kaarlo Junnelius

text: Kaarlo Iivari Junnelius (25. huhtikuuta 1881 Oulu – 9. helmikuuta 1950 Oulu) oli oululainen insinööri, kauppias, toimitusjohtaja, rehtori ja kunnallispoliitikko.


title: Kaarlo Junnelius

text: Kaarlo Junneliuksen vanhemmat olivat merikapteeni Albert Adrian Junnelius ja Maria Carolina Junnelius (o.s. Virkkula). Isänsä opissa Kaarlo Junnelius oppi kaupanteon alkeet.


title: Kaarlo Junnelius

text: Junnelius tuli ylioppilaaksi Oulun Lyseosta ja valmistui diplomi-insinööriksi 1903. Hän opetti Oulun teollisuuskoulussa vuodesta 1905 ja toimi sen rehtorina 1927-1948. Junnelius toimi myös mm. Kempeleen tiilitehtaan teknillisenä johtajana (1907-1910), Oulun Puhelin Osakeyhtiön toimitusjohtajana (1916-1920) sekä Ab Uleå Oy:n osastonjohtajan ja osastopäällikön tehtävissä (1920-1930). Hän oli useaan otteeseen Oulun kaupunginvaltuuston jäsen (1917-1920, 1925-1930, 1934). Oulun vt. kaupunginjohtajana Junnelius toimi 1930-1931.


title: Kaarlo Junnelius

text: Junnelius on kirjoittanut mm. teokset


title: Larry Myricks

text: Lawrence Ellwyne ”Larry” Myricks (s. 10. maaliskuuta 1956 Clinton, Mississippi) on yhdysvaltalainen yleisurheilija, joka saavutti 1980–1990-luvuilla useita arvokisamitaleja pituushypyssä, ja kilpaili myös pikajuoksussa.


title: Larry Myricks

text: Mississippi Collegessa opiskellut Myricks voitti NCAA:n pituushyppymestaruuden 1976. Hän pääsi samana vuonna Yhdysvaltojen olympiajoukkueeseen ja selviytyi Montrealissa loppukilpailuun, muttei voinut osallistua siihen murrettuaan jalkansa lämmittelyhypyssään. Vuonna 1979 hän voitti pituushypyssä NCAA:n mestaruuden, Yhdysvaltojen ulkoratamestaruuden ja maailmancupin. Lisäksi hän oli ensimmäinen maailman rankinglistalla. Hän voitti pituushypyn Yhdysvaltojen-mestaruuden myös 1980 ja selviytyi olympiajoukkueeseen, muttei voinut osallistua kisoihin kotimaansa boikotoitua niitä.


title: Larry Myricks

text: Myricks karsiutui 200 metrin juoksun alkuerissä Helsingin MM-kilpailuissa 1983. Los Angelesin olympialaisissa 1984 hän sijoittui pituushypyssä neljänneksi. Hän voitti saman lajin sisäratojen maailmanmestaruuden Indianapolisissa 1987 tuloksella 823. Samana vuonna niin ikään Indianapolisissa järjestetyissä Pan-Amerikan kisoissa hän sai hopeaa. Rooman MM-kilpailuissa 1987 hän sijoittui alkuperäisissä tuloksissa neljänneksi tuloksella 833, mutta nousi pronssille, kun toimitsijoiden todettiin mitanneen Giovanni Evangelistin viimeisen kierroksen hypyn liian pitkäksi.


title: Larry Myricks

text: Myricks voitti Yhdysvaltojen-mestaruuden 200 metrillä 1988. Saman vuoden olympiakarsinnoissa hän teki pituushypyssä ennätyksensä 874. Soulin olympialaisissa hän sai pronssia tuloksella 827. Hän voitti toistamiseen sisäratojen maailmanmestaruuden Budapestissa 1989 hypättyään 837. Hän voitti samana vuonna Yhdysvaltojen ulkoratamestaruuden, GP-finaalin ja maailmancupin. Hän sai pronssia Tokion MM-kilpailuissa 1991 tuloksella 842.


title: Larry Myricks

text: Myricks voitti sisäratojen Yhdysvaltojen-mestaruuden pituushypyssä 1976, 1979, 1980, 1981, 1988, 1989 ja 1990.


title: Sara Moreira

text: Sara Moreira (s. 17. lokakuuta 1985 Santo Tirso) on portugalilainen yleisurheilija, joka kilpailee keski- ja pitkien matkojen juoksussa sekä maastojuoksussa. Hän oli erikoistunut aiemmin 3 000 metrin estejuoksuun, nyttemmin pitkille ratamatkoille ja maratonille.


title: Sara Moreira

text: Vuonna 2007 Moreira otti pronssia alle 23-vuotiaiden EM-kilpailuissa 3 000 metrin estejuoksussa. Pekingin olympialaisissa 2008 hän oli mukana 3 000 metrin estejuoksussa, jossa hän ei päässyt alkueristä jatkoon. Yleisurheilun MM-kilpailuissa hän on juossut neljä kertaa finaalissa; Osakassa 2007 3 000 metrin esteissä sijoittuen 13:nneksi, Berliinissä 2009 5 000 metrillä sijoittuen kymmenenneksi ja Daegussa 2011 3 000 metrin esteissä sijoittuen alun perin 12:nneksi. Daegun MM-kisoissa hän antoi kuitenkin positiivisen dopingnäytteen ja sai kuuden kuukauden kilpailukiellon. Pekingissä 2015 hän oli 10 000 metrillä kahdestoista.


title: Sara Moreira

text: Sisäratojen EM-kilpailuissa 2009 Moreira oli 3 000 metrillä hopealla. Ulkoratojen EM-kilpailuissa Barcelonassa 2010 hän sijoittui 5 000 metrillä alun perin kolmanneksi, mutta nousi myöhemmin toiseksi kun voittaja Alemitu Bekele hylättiin dopingrikkomuksen takia. Helsingin EM-kilpailuissa 2012 hän sijoittui 5 000 metrillä kolmanneksi. Lontoon olympialaisissa 2012 Moreira sijoittui 10 000 metrin juoksussa 14:nneksi. Hän voitti 3 000 metrin sisäratojen Euroopan-mestaruuden Göteborgissa 2013 ajalla 8.58,50. Hän voitti puolimaratonin Euroopan-mestaruuden sekä henkilökohtaisessa että joukkuekilpailussa Amsterdamissa 2016.


title: Sara Moreira

text: Maastojuoksussa Moreira on saavuttanut pronssia MM-joukkuekilpailussa 2009 ja kultaa EM-joukkuekilpailussa vuosina 2008–2010.


title: Thomas Hylkema

text: Thomas Hylkema (s. 20. elokuuta 1988 Alankomaat) on hollantilainen moottoriurheilija. Hänen veljensä Bart Hylkema on myös moottoriurheilija.


title: Thomas Hylkema

text: Hylkema aloitti uransa karting-sarjoissa. Vuonna 2007 hän kilpaili Formula BMW ADAC -sarjassa sijoittuen sijalle 20. Vuonna 2008 Hylkema kilpaili Formula Renault UK-sarjassa ollen 17:s. Hylkema jatkoi sarjassa seuraavana vuonna ollen 16:s. Vuonna 2010 Hylkema sijoittui sarjan 14:nneksi. Vuonna 2011 Hylkema kilpaili GP3-sarjassa Tech 1 Racing -tallissa korvaten Andrea Caldarellin Valencian kilpailusta lähtien. Hän ei saavuttanut pisteitä parhaana tuloksenaan 14. sija.


title: Diana Saqib

text: Diana Saqib (s. noin 1981 Afganistan) on afganistanilainen elokuvaajaa.


title: Diana Saqib

text: Saqib on ollut lapsuutensa ja nuoruutensa maanpaossa Iranissa, jossa hän opiskeli dokumenttielokuvien tekijäksi. Hän on keskittynyt erityisesti afganistanilaisten naisten elämän kuvaamiseen. Ensimmäisessä dokumenttielokuvassaan "Twenty Five Per Cent" hän kuvaa kuutta naisparlamentaarikkoa. Elokuvaa on esitty maailmalla elokuvajuhlilla. Toinen elokuva kertoo afganistanilaisesta naisurheilijasta. Alkuperäinen päähenkilö haki harjoitusleirin aikana Italiasta turvapaikaa, joten hän joutui etsimään uuden. Kolmas elokuva kertoo mielenosoituksista 15. huhtikuuta 2009. Mielenosoitus oli poikkeuksellinen, sillä uskonnollisia johtajia kohtaan eivät naiset olleet sitä ennen osoittaneet mieltää, ja se on myös ankarasti kiellettyä.


title: Diana Saqib

text: Hänen sisarensa on parlamentin jäsen Sabrina Saqeb.


title: Help Is on the Way

text: Help Is on the Way on punk rock-yhtye Rise Againstin vuonna 2011 julkaisema single. Se on yhtyeen kuudennen albumin, "Endgamen", ensimmäinen single.


title: Giulio Tremonti

text: Giulio Tremonti (s. 18. elokuuta 1947 Sondrio, Italia) on italialainen poliitikko. Hän toimi Italian valtiovarainministerinä Silvio Berlusconin hallituksissa vuosina 2008–2011, 2005–2006, 2001–2004 sekä 1994–1995.


title: Giulio Tremonti

text: Koulutukseltaan Tremonti on lakimies ja taloustieteilijä. Siviiliammatiltaan Tremonti on oikeustieteen professori Pavian yliopistossa. Tällä hetkellä hän työskentelee Aspen-instituutissa ja kirjoittaa kolumneja Corriere della Sera -lehteen.


title: Johan Sundström

text: Johan Carl William Sjöberg Sundström (s. 21. syyskuuta 1992 Göteborg, Ruotsi) on ruotsalainen jääkiekkoilija, joka pelaa KHL:n kiinalaisjoukkue Kunlun Red Starissa. Hän on pelipaikaltaan keskushyökkääjä, mutta Sundström osaa pelata myös laidassa. Hän laukoo oikealta.


title: Johan Sundström

text: Sundström on Frölunda HC:n oma kasvatti. Hän teki joukkueessa Elitserien-debyyttinsä kaudella 2009–2010. Reilun viikon aikaisemmin 17 vuotta täyttänyt Sundström pelasi ensimmäisen ja kauden ainoaksi jääneen Elitserien-ottelunsa 3. lokakuuta 2009 vieraissa Skellefteå AIK:ta vastaan ja sai siinä jääaikaa 3.04 minuuttia. Hän pelasi suurimman osan kaudestaan vielä Frölundan J20-joukkueessa, jonka toiseksi paras pistemies Sundström oli Jonathan Johanssonin kanssa tehoilla 13+17=30. Hän käväisi myös Frölundan J18-joukkueessa, joka voitti keväällä 2010 J18 Allsvenskanin pronssia. Ukrainalainen HC Budivelnik varasi Sundströmin 68. pelaajana .


title: Johan Sundström

text: Syyskuussa 2010 Sundström teki kaksivuotisen Elitserien-sopimuksen Frölundan kanssa. Hän pelasi kauden 2010–2011 aikana yhteensä 41 runkosarjaottelua tehden yhden maalin, joka syntyi 4. joulukuuta 2010 vieraissa HV71:n Andreas Anderssonin taakse. Sundström pelasi myös yhden ottelun lainalla sarjatasoa alempana HockeyAllsvenskanin Borås HC:ssa. Hän vahvisti myös Frölundan J20-joukkuetta kevään 2011 pudotuspeleissä, joiden piste- ja maalipörssin Sundström voitti tehoilla 8+7=15. Kauden päätteeksi hän voitti myös J20 SuperElitin mestaruuden. Harjoituskaudella 2010 Sundström voitti joukkueessa myös A-nuorten European Trophyn mestaruuden.


title: Johan Sundström

text: New York Islanders varasi Sundströmin toisella kierroksella 50. pelaajana . Toisella Elitserien-kaudellaan 2011–2012 hän teki 49 runkosarja- ja kuudessa playoff-ottelussa tehot 6+5=11. Kesäkuussa 2012 Sundström teki kolmivuotisen tulokassopimuksen Islandersin kanssa. Hän pelasi kauden 2012–2013 kokonaan farmijoukkue Bridgeport Sound Tigersissa, AHL:ssä. Kaudella 2013–2014 Sundström teki NHL-debyyttinsä. Hän pelasi ensimmäisen NHL-ottelunsa 14. maaliskuuta 2014 San Jose Sharksia vastaan. Sundström sai ottelussa jääaikaa 10.28 minuuttia. Sundström pelasi kauden aikana NHL:ssä yhteensä 11 runkosarjaottelua tehden yhden syöttöpisteen. Kauden 2014–2015 hän pelasi kokonaan taas farmissa.